
 诇讜诪专 诇讱 讞诇讘 砖讻诪讜讛讜 讻砖专 诇讬拽专讘 讗诪专转讬 诇讱 讞诇讘 讚驻谞讜转 砖讗讬谉 专讗讜讬讛 诇讬拽专讘 诇讗 讗诪专转讬 诇讱 诪砖诪注 砖讛讬讬转讬 讗讜住专 讞诇讘 讛讚驻谞讜转 讗讬 诇讗讜 诪砖讜诐 讚讗讬谞讜 拽专讘 讜讗''讻 讞诇讘 讛讬讜转专转 砖讛讜讗 拽专讘 注诐 讛讬讜转专转 讗住讜专 讜诇驻讬 讝讛 讛讬讛 诇谉 诇讗住讜专 诇讜讘谉 讻讜诇讬讗 砖讛讜讗 拽专讘 注诐 讛讻讜诇讬讗 讜讛讻讗 砖专讬谞谉 诇讬讛 讜诪讬讛讜 讗讬讻讗 诇诪讬诪专 砖讗谞讬 诇讜讘谉 讻讜诇讬讗 砖诪诪注讟 诇讬讛 拽专讗 砖注诇 讛讻诇讬讜转 讜诇讗 砖讘转讜讱 讛讻诇讬讜转 讜诪''诪 拽砖讛 讚诇驻''讝 诇讬转住专 砖讜诪谉 讛讗诇讬讛 砖拽专讘 注诐 讛讗诇讬讛 讜讗祝 注诇 讙讘 讚讗诪专 讘驻专拽 讻诇 讛讘砖专 (诇拽诪谉 讚祝 拽讬讝.) 讚讞诇讘 讛讗诇讬讛 诪讬拽专讬 讞诇讘 住转诪讗 诇讗 讗讬拽专讬 诪''诪 诇讬转住专 诪讟注诐 砖拽专讘 诇讻讱 谞专讗讛 诇讬 讚讚讜拽讗 讞诇讘 讚驻谞讜转 砖讚讜诪讛 诇砖讗专 讞诇讘 讜砖诪讗 讗祝 转讜转讘 拽专讜诐 讜谞拽诇祝 讛讜讗 讛讜讛 诪讬转住专 讗讬 讛讜讛 拽专讘 讗讘诇 讞诇讘 讬讜转专转 讜诇讜讘谉 讻讜诇讬讗 讜砖讜诪谉 讛讗诇讬讛 砖讗讬谉 讚讜诪讬谉 讻诇诇 诇讞诇讘 诇讗 诪讬转住专讬 讚讗讬谉 拽专讘讬谉 讘转讜专转 讞诇讘 讗诇讗 讗讙讘 讬讜转专转 讜讻讜诇讬讗 讜讗诇讬讛: 诪砖讛 诪讬 讗诪专 专讞诪谞讗 诇讗 转讗讻诇 讘讬砖专讗. 讚住''讚 讚讗住专 诇讛讜 讗驻讬诇讜 讞转讻讜 讜诪砖讜诐 讞诇讘: 讞转讻讬讛 讜诪诇讞讬讛 讗驻讬诇讜 诇拽讚专讛 砖驻讬专 讚诪讬. 诪讻诇诇 讚注讚 讛砖转讗 诪砖诪注 讚诇讗 讛讜讛 诪讬讬专讬 诇拽讚专讛 讗诇讗 诇爪诇讬 讜讗驻讬诇讜 讛讻讬 拽讗诪专 讚讗住讜专 诇驻讬 砖诇讗 讞转讻讛 讜讛讗 讚拽讗诪专 诇拽诪谉 讙讘讬 讘砖专讗 讚讗住诪讬拽 砖驻讚讬讛 讘砖驻讜讚讗 诪讬讚讘 讚讗讬讘 讚诪讗 讜讻谉 讘讬注讬 讜讻谉 诪讬讝专拽讬 讜驻讬专砖 讘拽讜谞讟专住 讘诇讗 讞转讻讬讛 讜诪诇讞讬讛 诇讗 讘注讬 诇诪讬诪专 砖诇讗 注砖讛 诇讗 讞转讬讻讛 讜诇讗 诪诇讬讞讛 讚讛讗 讞转讬讻讛 讘注讬 讗祝 诇爪诇讬 讻讚诪砖诪注 讛讻讗 讗诇讗 专''诇 砖诇讗 注砖讛 砖转讬讛诐 讗诇讗 讞转讬讻讛 诇讘讚讛 讜讘拽讜谞讟专住 谞拽讟 诇砖讜谉 讛讙诪' 讚拽讗诪专 讞转讻讬讛 讜诪诇讞讬讛 讜诇爪诇讬 讗讬谉 爪专讬讱 讞转讻讬讛 讜诪诇讞讬讛 讜讚讜讞拽 诇讞诇拽 讚讛转诐 诪讬讬专讬 讘诪讬讝专拽讬 讘驻谞讬 注爪诪谉 讻砖讛讜讗 讞讜抓 诇爪讜讗专 诇讻讱 诇讗 讘注讬 讞转讬讻讛 诇爪诇讬 砖讚专讱 诪拽讜诐 讞转讱 砖诇讛诐 讬爪讗 讛讚诐 讗讘诇 讛讻讗 诪讬讬专讬 砖讛讞讜讟讬谉 砖诇讬诪讬谉 讘转讜讱 讛讬讚 诇讻讱 (诇讗) 讘注讬 讞转讬讻讛 诇爪诇讬 讜讗诐 讛讬讬谞讜 讗讜诪专讬诐 讻谉 讛讬讛 拽砖讛 诇驻讬专讜砖 专''转 讚驻讬专砖 砖讻诪讜 砖谞讛讙讜 讛注讜诇诐 诇讘砖诇 讻讘讚 讘拽讚专讛 讗讞专 爪诇讬讛 讻谉 诪讜转专 诇讘砖诇讜 讘拽讚专讛 讗讞专 诪诇讬讞讛 讻砖砖讛讛 砖讬注讜专 诪诇讬讞讛 诪砖讜诐 讚诪诇讬讞 讛专讬 讛讜讗 讻专讜转讞 讜讛讬讬谞讜 讻专讜转讞 讚爪诇讬 诪讚谞转谉 讛''讙 砖讬注讜专 诇砖讛讬讬转 诪诇讬讞讛 讻砖讬注讜专 爪诇讬讬讛 讜讛砖转讗 诇讗 讬转讻谉 讚讗诐 诇讗 讛讬讛 爪专讬讱 讻讗谉 讞转讬讻讛 诇爪诇讬 讗诐 讻谉 诇讗 讛讬讛 专讗讬讛 诪爪诇讬 诇诪诇讬讞讛 讚讛讗 爪诇讬 诪驻诇讟 讟驻讬 诪诪诇讬讞讛 讚诇爪诇讬 诇讗 讘注讬 讞转讬讻讛 讜讬讛讗 诪讜转专 诇讘砖诇讜 讘拽讚专讛 讜注诐 讛诪诇讬讞讛 讘注讬讗 讞转讬讻讛 诇拽讚专讛: 讞诪砖讛 讞讜讟讬 讗讬转讗 讘讻驻诇讬. 驻讬专砖 讘拽讜谞讟专住 砖诪讞讜讘专讬诐 讘专讗砖讬 爪诇注讜转 砖转讞转 讛讞讝讛 讜爪专讬讱 诇讬讝讛专 讗讜转诐 讛拽讜谞讬诐 讞诇拽 砖诇 驻谞讬诐 诇讞讟讟 讗讞专讬讛诐 注讚 讛讞讝讛: 讘注讬 诇讞讟讜讟讬 讘转专讬讬讛讜. 讞讟讬讟讛 诇讗 讛讜讬 讗诇讗 诪讚专讘谞谉 讞讚讗 讚讛讗 讞诇讘 讗诪专 专讞诪谞讗 讜诇讗 讞讜讟讬谉 讜注讜讚 砖注诇 讛讻住诇讬诐 讜诇讗 转讜讱 讛讻住诇讬诐 讜诪''诪 爪专讬讱 诇讞讟讟 讗讞专讬讛诐 诪讚专讘谞谉 讜诇讗 讚诪讬 诇讘砖专 讛讞讜驻讛 讗转 讛讞诇讘 讚砖专讬 讚讛讻讗 讘讛诪讛 讘讞讬讬讛 驻专讜拽讬 诪讬驻专拽讗 讜谞诪砖讻讬谉 讛讞讜讟讬谉 讘讛诇讬讻转讛 讜诪转讙诇讬诐 讗讬 谞诪讬 讻讬讜谉 讚讘诇讗讜 讛讻讬 专讜讘谉 讙诇讜讬诐 讗祝 诪讛 砖讘转讜讱 讛讘砖专 讗住讜专 诪讚专讘谞谉: 

专讘讬谞讜 讙专砖讜诐

讜谞讛讬专谞讗. 讻诇讜诪专 讜讝讻讜专 讗谞讗:



讚拽诇讬讘讜住转讗 讛谞讬讬砖:



讞讜讟讬谉 砖讘讬讚 讗住讜专讬谉. 讻诇讜诪专 讙讬讚讬谉 砖讘讝专讜注:



诪砖讛 诪讬 拽讗诪专 专讞诪谞讗 诇讗 转讬讻讜诇 讘砖专讗. 讻诇讜诪专 讘诇砖讜谉 讻讘讜讚 讻诇讜诪专 讗讚诐 讞砖讜讘:



专讬砖 诪注讬讗 讘讗诪转讗 讘注讬 讙专讬讚讗. 讜讗讬讝讛讜 专讬砖 诪注讬讗 诪谉 讛诪爪专 讜诇诪讟讛 讻砖诪转讞讬诇 讘谞讬 诪注讬诐 诪谉 讛讻专住 讘讗讜专讱 讗诪讛 讞砖讜讘 讻讻专住 注爪诪讜 讜讘注讬谞谉 砖讬讙专讚谞讜 诪谉 讛讞诇讘 诇诪注诇讛:



讞讜讟讬谉 砖讘注讜拽抓. 讻诇讜诪专 砖讘讗诇讬讛 讗诇讜 讛讞讜讟讬谉 砖讘讻驻诇讬:



讛谞讱 诇讬转 诇讬讛 转拽谞转讗 讚诪砖讜诐 转专讘讗 讗讬谞讜谉:



讚讘讬注讬 讜讚诪讜拽专讗. 讻诇讜诪专 诪讘讬爪讬诐 砖诇 讘讛诪讛 砖拽专诪讗 诇诪注诇讛 诪谉 讛讘讬爪讬诐. 讜讚诪讜拽专讗 讞讬转讗 讚诪转谞讞 讘讬讛 诪讜讞讗 讚讛讜讗 讗住讜专 诪砖讜诐 讚诪讗:



讗诇讗 砖注诇 讛讚专 讘诇讘讚 讞讜讟 讙讚讜诇 砖诇 讞诇讘 砖诪注讜专讛 讘讟讞讜诇 讗诇讗 诇讗讜 讚讻讜诇讬讛 讗住讜专 [讜讗讬谞讜] 讞讬讬讘 注诇讬讜:



讘讬注讬 讞砖讬诇转讗. 讻诇讜诪专 讘讬爪讬诐 讛诪注讜讻讬诐 讻诪讜 诪注讜讱 讜讻转讜转. 讘讘讛诪讛 砖讞砖讜讘 讻诪讬 砖谞讟讜诇讬谉 诪谉 讛讘讛诪讛 讜讞砖讜讘 讻讗讘专 诪谉 讛讞讬:





专诪讘"谉

讞转讻讬讛 讜诪诇讞讬' 讗驻讬诇讜 诇拽讚专讛 砖"讚. 驻讬' 诇讗讜 讚讜拽讗 讗驻讬' 诪讻诇诇 讚讘爪诇讬 讗讬讬专讬' 讗诇讗 诇讬砖谞讗 讘注诇诪讗 讛讜讗 讚讞转讻讬讛 讜诪诇讞讬讛 讗讜讻诇谉 讗驻讬诇讜 讚诇讗 讗诪专 专讞诪谞讗 诇讗 转讬讻讜诇 讘砖专讗 [讗诇讗 讘爪诇讬] (讜诇讛讻讬 拽讗诪讬谞') [讚谞讬诪讗] 讗住讜专讬谉 转讚注 讚讛讗 诇拽' 谞诪讬 讗讬转诪专 讻讬 讛讗讬 诇讬砖谞讗 讙讘讬 诪讜讝专讬拽讬 讜诇爪诇讬 砖专讬 讘诇讗 讻诇讜诐 讻讚讗诪专讬' 转诇讬讬讛 讘砖驻讜讚讗 诪讬讚讘 讚讬讬讘 讚诪讗 讜讻谉 讗讙讜诪专讬. 




 讜讬砖 诪讞诪讬专讬谉 讜诪驻' 诪讚拽讗诪专讬' 讗驻讬诇讜 诇拽讚专讛 诪讻诇诇 讚驻诇讜讙转讬讬讛讜 讚专讘 住驻专讗 讜专' 讗讘讗 诇爪诇讬 讜诇讗 讚诪讜 讞讜讟讬谉 砖讘讬讚 诇诪讜讝专讬拽讬 讚讛转诐 诪讜讝专讬拽讬 讘驻谞讬 注爪诪谉 讛诐 讗讘诇 讛讻讗 讘讞讜讟讬谉 砖讘转讜讱 讛讬讚 砖诇诪讬诐 讛诐 讜讘转讜讱 讛讬讚 讛谉 讜讗驻讬诇讜 诇爪诇讬 爪专讬讻讬谉 讞讬转讜讱 诇专讘 讬讛讜讚讛 讜讝讛 讚注转 讛转讜住驻讜转.
讜讗讬谉 专讗讬讛 诇讝讛 讛驻讬专讜砖 讚诪"诪 讛转诐 谞诪讬 讗诪专讬' 讻讬 讛讗讬 诇讬砖谞讗 讗驻讬' 诇拽讚专讛 砖"讚 讜诇爪诇讬 诇讗 讘注讬 讜诇讗 讻诇讜诐 讜诪讬 砖驻讬' 讚讛转诐 谞诪讬 爪专讬讱 讞转讬讻' 诇爪诇讬 讜诇讗 诪讬注讟讜 讗诇讗 诪诇讬讞讛 讗讬谉 诪诪砖 讘讚讘专讬讜.





专砖讘"讗

讜讗诪专 专讘讬 讗讘讗 讗诪专 专讘 讬讛讜讚讛 讗诪专 砖诪讜讗诇 讞讜讟讬 讬讚 讗住讜专讬谉 讗诪专 诇讬讛 专讘 住驻专讗 诪砖讛 诪讬 讗诪专 专讞诪谞讗 诇讗 转讬讻讜诇 讘砖专讗. 驻讬专讜砖, 拽住讘专 专讘 住驻专讗 讚讗住讜专讬诐 诇注讜诇诐 拽讗诪专, 讜诪砖讜诐 讛讻讬 拽讗 诪转诪讛 讚诇讗 讗住专讛 转讜专讛 讘砖专 讘注诇诪讗, 讚讛讗 讞诇讘 讘讞讜讟讬 讬讚 诇讬讻讗. 讜讗讛讚专 诇讬讛 专讘讬 讗讘讗 讚诇讗讜 讗住讜专讬谉 诇注讜诇诐 拽讗 讗诪专讬谞谉 讜诪砖讜诐 讞诇讘 讗诇讗 诪砖讜诐 讚诐 砖讻谞讜住 讘转讜讻谉, 讜诇讗 砖专讗 专讞诪谞讗 讚诐.



讞转讻讬讛 讜诪诇讞讬讛 讜讗驻讬诇讜 诇拽讚专讛 砖驻讬专 讚诪讬. 讜驻讬专砖 专讘讬 讬爪讞拽 讘注诇 讛转讜住' 讝"诇 讚诪讚拽讗诪专 讗驻讬诇讜 诇拽讚专讛, 诪砖诪注 讚注讚 讛砖转讗 讘爪诇讬 拽讗诪专, 讜讗驻讬诇讜 讛讻讬 拽讗 讗住专 诇讛讜 诇讞讜讟讬 讬讚 讘诇讗 讞转讬讻讛, 讜诇讗 诪讞讜讜专 讚诇爪诇讬 诇讗 讘注讬讗 讞转讬讻讛 讜诇讗 诪诇讬讞讛 讜讻讚诪砖诪注 诇拽诪谉 (讞讜诇讬谉 爪讙 注"讘) 讚讗诪专讬谞谉 讛讗讬 讗讜诪爪讗 讚讗住诪讬拽 讞转讻讬讛 讜诪诇讞讬讛 讜讗驻讬诇讜 诇拽讚专讛 砖驻讬专 讚诪讬, 讗讜转讘讬 讗讙讜诪专讬 驻诇讬讙讬 讘讛 专讘 讗讞讗 讜专讘讬谞讗 讞讚 讗诪专 诪砖讗讘 砖讗讬讘 诇讬讛 讜讞讚 讗诪专 诪爪诪转 爪诪转讛 诇讬讛, 讜讛诇讻转讗 诪砖讗讘 砖讗讬讘 诇讬讛, 讗诇诪讗 诇爪诇讬 诇讗 讘注讬谞谉 诇讗 讞转讬讻讛 讜诇讗 诪诇讬讞讛 讜讗驻讬诇讜 讘诪讬讚讬 讚讘注讬 讞转讬讻讛 讜诪诇讬讞讛 诇拽讚专讛, 讜诪讗讬 讚拽讗 讚讗讬拽 专讘讬' 讬旨爪讞拽 讝"诇 诪诇砖讜谉 讗驻讬诇讜 讛转诐 谞诪讬 讗驻讬诇讜 拽讗诪专, 讜讗驻讬诇讜 讛讻讬 诇拽讚讬专讛 讚讜拽讗 讜诇讗 诇爪诇讬. 讜转讬' 讘转讜住' 讚讛讗 讚讗诪专 专讘讬谞讗 讘讘砖专讗 讚讗住诪讬拽 诪讬砖讗讘 砖讗讬讘 诇讬讛 谞讜专讗 讘讚讞转讻讬讛 讗诇讗 讚诇讗 诪诇讞讬讛, 讜拽砖讗 讚讛讗 住转诪讗 拽讗诪专讬谞谉 讗谞讞讬讛 讗讙讜诪专讬, 讜讻讬讜谉 讚诇讗 拽讗讬 讗讞转讻讬讛 讜诪诇讞讬讛 讚拽讗诪专 讗讬转讬讛 讚讞转讻讬讛 诇讬讘注讬 讛讜讛 诇讬讛 诇诪讬诪专 讛讻讗 讘讛讚讬讗 讜诇讗 讛讜讛 砖转讬拽 诪讬谞讛. 讜注讜讚 诪爪讗转讬 讘讗讬住讜专 诪砖讛讜 诇专讘讬 讗讘专讛诐 讘专 讚讜讚 讝"诇 诪讚讗诪专讬谞谉 转诇讬讬讛 讘砖驻讜讚讗 诪讬讚讘 讚讗讬讘 讗谞讞讬讛 讗讙讜诪专讬 专讘 讗讞讗 讜专讘讬谞讗 讞讚 讗诪专 诪爪诪转 爪诪转讗 诇讬讛, 讜讗讬 讘注讬讗 讞转讜讻讗 诇爪诇讬 讛讬讻讬 爪诪转讗, 讜讛讗 拽讗 谞驻讬拽 讚专讱 讞转讜讻讗, 讜讻谉 讘讬注讬 讜讻谉 讘诪讜讝专拽讬 驻诇讬讙讬, 讜讗讬 讚讞转讻讬谞讛讜 讛讬讻讬 爪诪讬转 诇讛讜 谞讜专讗, 讗诇讗 砖诪注 诪讬谞讛 讚诇讗 讘注讬讗 讞转讜讻讗 诇爪诇讬, 讜注讜讚 讚讗诪专讬谞谉 诇拽诪谉 (讞讜诇讬谉 拽诇讙, 讗) 讗诪专 专讘讬 讗讘讗 讗诪专 专讘 讛讜谞讗 讗诪专 专讘 讞讜讟讬谉 砖讘诇讞讬 讗住讜专讬谉 [讜]讻诇 讻讛谉 砖讗讬谞讜 讬讜讚注 诇讬讟诇谉 讗讬谉 谞讜转谞讬谉 诇讜 诪转谞讛, 讜诇讗 讛讬讗 讗讬 诪讟讜讬 诇讛讜 诪讬讚讘 讚讗讬讘 讗讬 诇拽讚专讛 讗讬讬讚讬 讚诪讞转讱 讜诪诇讞 诇讛讜 诪讬讚讘 讚讬讘讬, 讗诇诪讗 诪讚拽讗诪专 讗讬 诇拽讚专讛 讗讬讬讚讬 讚诪讞转讱 诇讛讜 讜诪诇讞 诇讛讜 讜诇讗 拽讗诪专 讛讻讬 诇爪诇讬 讗诇讗 讗诪专 住转诐 讗讬 诪讟讜讬 诇讛讜 诪讬讚讘 讚讗讬讘讬, 砖诪注 诪讬谞讛 讚诇爪诇讬 诇讗 讘注讬 讞转讬讻讛 讜诇讗 诪诇讬讞讛, 讚谞讜专讗 诪砖讗讘 砖讬讬讘讗 诇讬讛 诇讚诪讗. 讜讻谉 砖讚专 专讘 注诪专诐 诪诪转讬讘讗 讻诇 砖讛讜讗 诪砖讜诐 讚诐 诇拽讚专讛 讗住讜专 诇爪诇讬 诪讜转专 讻诇 砖讛讜讗 诪砖讜诐 讞诇讘 讗祝 诇爪诇讬 讗住讜专. 讜转砖讜讘转 讛讙讗讜谞讬诐 讝"诇 讘专 讬讜谞讛 讗讜 讘专 讗讜讜讝讗 讚诪讟讜讬 诇讬讛 诇讗 讘注讬 拽专讬注讛 讜诪诇讬讞讛 讜诇讗 注讚讬祝 诪讻讘讚讗, 讜诇讗 讗砖讻讞谉 爪诇讬 讚讘注讬 诪诇讬讞讛 讻诇诇, 讜砖讚专讜 诪诪转讬讘转讗 讘砖专讗 讚诇讬转 讘讬讛 诪诇讞讛 诇讟讜讜讬讬 讟讜讜讬讬讛 讚砖讬讬讘 诇讬讛 谞讜专讗 讜讘转专 讚诪讟讜讬 驻诇讙讗 讗讬讘注讬 诇讘砖讜诇讬 砖驻讬专 讚诪讬, 讜讛诇讻讱 讞讜讟讬 讬讚 讗讬 诇爪诇讬 诇讗 讘注讬 诇讗 讞转讬讻讛 讜诇讗 诪诇讬讞讛 讚谞讜专讗 诪讬砖讘 砖讬讬讘讗 诇讬讛 讻讚讗诪专谉.
讜诪讬讛讜 转诪讬讛讗 诇讬 讚讛讗 拽讬讬诪讗 诇谉 讻专' 讬讛讜讚讛 讘讜专讬讚讬谉 讚讗讬 诇讗 谞拽讘讬谞讛讜 讘砖注转 砖讞讬讟讛 讗驻讬诇讜 诇爪诇讬 讘注讬谞谉 讞转讬讻讛 讻讚讗诪专讬谞谉 诇注讬诇 (讞讜诇讬谉 讻讞, 讘) 讗诪专 专讘 讞住讚讗 诇讗 诇讻诇 讗诪专 专' 讬讛讜讚讛 讗诇讗 讘注讜祝 讛讜讗讬诇 讜爪讜诇讛讜 讻讜诇讜 讻讗讞转, 讗讘诇 讘讘讛诪讛 讛讜讗讬诇 讜诪谞讞转讛 讗讘专 讗讘专 诇讗 爪专讬讱, 讗诇诪讗 讗驻讬诇讜 诇爪诇讬 讗住讜专讛 讗诇讗 讗诐 讻谉 讞讜转讻讜 讗讘专 讗讘专 讘讘讛诪讛 (讗讜诇讬 讻讘讛诪讛), 讜诇讗 诪砖讜诐 讜专讬讚讬谉 注爪诪谉 诇讘讚 讛讜讗 砖爪专讬讱 诇讞转讜讱 讗讘专 讗讘专, 讗诇讗 诪砖讜诐 砖讗专 讞讜讟讬 讛讙讜祝, 讜转讚注 砖讗讬诇讜 诪砖讜诐 讜专讬讚讬谉 诇讘讚 诇诪讛 诇谉 诇讞转讜讻讬讛 讗讘专 讗讘专 讘谞讟讬诇转 讜专讬讚讬谉 诇讘讚 住讙讬 诇讬讛, 讗诇诪讗 诪砖诪注 讚讗驻讬诇讜 砖讗专 讞讜讟讬谉 讗讬谉 讻讞 讛讗砖 诪讜爪讬讗谉 诪讬讚讬 讚诪谉 讗诇讗 讘讞转讬讻讛, 讗诐 讻谉 讞讜讟讬 讬讚 砖讗讬谞谉 谞讻砖专讬谉 讘谞拽讬讘讜转 讜专讬讚讬谉 诇驻讬 砖讗讬谞谉 砖讜驻讻讬诐 讘讜专讬讚讬谉 讻诪讜 砖讗专 讛讞讜讟讬诐 砖讘讙讜祝, 讗诪讗讬 诇讗 讘注讬 诇诪讞转讻讬谞讛讜 讻砖讗专 讞讜讟讬 讛讙讜祝 讘砖诇讗 砖讞讟 讗转 讛讜专专讬讚讬谉, 讜砖诪讗 谞讗诪专 讚砖讗专 讞讜讟讬谉 砖讘讙讜祝 砖谞砖驻讻讬谉 讚专讱 讛讜专讬讚讬谉 讻砖讘讛诪讛 (诪讜谞讞讛) [讙讜谞讞转] 讛讚诐 驻讜专砖 诪诪拽讜诪讜 诇爪讗转 讚专讱 讛讜专讬讚讬谉, 讜讻砖讗讬谉 讛讜专讬讚讬谉 谞拽讜讘讬谉 讞讜讝专 讛讚诐 诇讗讞讜专讬讜 讜谞拽专砖 讘诪拽讜诪讜, 讜诪砖讜诐 讻讱 拽砖讛 诇驻诇讜讟 诪讻讞 讛讗砖 讗诇讗 讗诐 讻谉 讞讜转讻讜, 讜讛讗砖 砖讜讗讘 讛讚诐 讚专讱 讛讞转讜讱, 讗讘诇 讞讜讟讬 讬讚 讜砖讘诇讞讬 砖讗讬谞谉 谞砖驻讻讬谉 讚专讱 讛讜专讬讚讬谉 讜讗讬谞讜 诪转谞注谞注 诪诪拽讜诪讜 讗讬谞讜 讻诇 讻讱 拽砖讛 诇驻诇讜讟 讘讻讞 讛讗砖. 讜讗讬谞讜 诪讞讜讜专 讚讛讗 诪讝专讬拽讬 谞诪讬 讗诪专讬谞谉 诇拽诪谉 讚谞讜专讗 砖讗讬讘讗 诇讛讜 讜诪讝专讬拽讬 讛讬讬谞讜 讜专讬讚讬谉 砖诇讗 讞转讻谉 讘砖注转 砖讞讬讟讛. 讜讬讜转专 讛讬讛 谞专讗讛 讻住讘专转讜 砖诇 专讘讬' 讬爪讞拽 讝"诇 诪讛讗 讚讜专讬讚讬谉 砖讛拽砖讬谞讜 讜讛讗 讚砖专讬谞谉 诇拽诪谉 诪讝专讬拽讬 讘诇讗 讞转讬讻讛 讜诪诇讬讞讛 讻诇诇 讻讚讘专讬 讛专讘 专讘讬谞讜 讗讘专讛诐 讘专 讚讜讚 讝"诇, 砖讗谞讬 讛转诐 砖讛谉 诪讜驻砖讟讬谉 讜驻谞讬讛诐 注诇 驻谞讬 讛讗砖 讜讬砖 讻讞 讘讗砖 诇讛讜爪讬讗谉 诪讬讚讬 讚诪谉 讘注谞讬谉 讝讛, 讗讘诇 讞讜讟讬谉 诪诇讗讬谉 砖诪讜讘诇注讬谉 讘讘砖专 讛讝专讜注 讗讬谉 讻讞 讘讗砖 诇讛驻诇讬讟 讚诪谉 讗诇讗 讗诐 讻谉 讞转讻谉 讜注讜砖讛 诇讛谉 驻转讞 诇讛讜爪讬讗 诪诪谞讜 讛讚诐, 讜讛讗 谞诪讬 讚讗诪专讬谞谉 讘讛讝专讜注 (拽诇讙, 讗) 诇讟讜讬讛 诪讬讚讘 讚讗讬讘, 讜诇讗 拽讗诪专 讻讬讜谉 讚诪讞转讱 诇讛讜 讜诪诇讞 诇讛讜, [讻讚]讗诪专讬谞谉 讗讬 诇拽讚讬专讛 讻讬讜谉 讚诪讞转讱 讜诪诇讞 诇讛讜, 讗讬讻讗 诇诪讬诪专 讚转诇诪讜讚讗 诪驻砖讟 驻砖讬讟讗 诇讬讛 讚讘注讬 讞转讬讻讛 讗驻讬诇讜 诇讟讜讬讗 诪讚专"讬 讗诪专 砖诪讜讗诇 讚讛讻讗, 讗诇讗 诪砖讜诐 讚讗讬谞讜 爪专讬讱 诇讬讟讜诇 讗讬爪讟专讬讱 诇讗砖诪讜注讬谞谉 讚谞讜专讗 诪砖讗讘 砖讗讬讘 诇讬讛 讚诐 讚专讱 讞转讱, 讜讘拽讚专讛 讛讜讗 讚讗讬爪讟专讬讱 诇讗砖诪讜注讬谞谉 讘诪讗讬 诪转讻砖专 讚讗祝 注诇 讙讘 讚诪讞转讱 诇讬讛 讻讬 驻诇讬讟 讘拽讚专讛 讛讜讗 讚讗驻诇讟, 讛诇讻讱 讗讬爪讟专讬讱 诇讗砖诪讜注讬谞谉 转拽谞转讗 讚讛讬讬谞讜 诪诇讬讞讛, 讜讗讬讬讚讬 讚讗讬爪讟专讬讱 诇诪讬诪专 讚诪诇讞 诇讬讛 讗讬爪讟专讬讱 谞诪讬 诇诪讬诪专 讚诪讞转讱 诇讛讜, 讚诇讗 转讬诪讗 讻讬讜谉 讚诪诇讞 诇讬讛 转讜 诇讗 爪专讬讱 讞转讬讻讛, 讚讛讗 诪诇讞 诪讜爪讬讗 诪讬讚讬 讚诐 讘讻诇 诪拽讜诐 讛讻讗 谞诪讬 讘诪诇讬讞讛 诇讞讜讚讛 住讙讬 诇讬讛, 拽讗 诪砖诪注 诇谉 讚讛讻讗 讞转讬讻讛 讜诪诇讬讞讛 讘注讬讗 讻谉 谞"诇.
讗诇讗 讚讗讻转讬 拽"诇 诪专讬砖讗 讘讻讘砖讗 讚讗诪专讬谞谉 讚讗讬 讗谞讞讬讛 讗谞讞讬专讬讛, 讗讬 谞诪讬 讘讬转 讛砖讞讬讟讛 诇转讞转 砖驻讬专 讚诪讬, 讜讛讗讬 专讬砖讗 诪砖讜诐 拽专诪讗 讚诪讜拽专讗 讛讜讗, 讜拽专诪讗 讙讜驻讬讛 诪砖讜诐 讗讬住讜专 讚诪讗, 讜讗驻讬诇讜 讛讻讬 讻讬 诪谞讞讬讛 诇专讬砖讗 讜讘讬转 讛砖讞讬讟讛 诇转讞转 讚讗讬讻讗 讚讜讻转讗 诇诪讬讚讘 讚诪讗 砖专讬, 讜讗祝 注诇 讙讘 讚诇讗 讞转讬讱 拽专诪讗 讙讜驻讬讛, 讗诇诪讗 讞转讬讻讛 诇讗 讘注讬 讘爪诇讬. 讜诪讚讜讞拽 讬砖 诇讜诪专 讚拽专讜诐 砖讗谞讬, 砖讛讜讗 专讱 讜讚讜拽 讜讬砖 讻讞 讘讗砖 诇讛驻诇讬讟讜 讘诇讗 讞转讬讻讛 讻诇诇. 讗讞专 讻讱 诪爪讗转讬 砖谞砖诪专讜 讘转讜住' 诪讝讛 讗诪专讜 讚专讬砖讗 讘讻讘砖讗, 讛讬讬谞讜 讻砖诪谞讬讞 诇讛砖讬专 讗转 讛砖注专 讘诇讘讚, 讜讘砖讬注讜专 诪讜注讟 讻讝讛 讗讬谉 诇讞讜砖, 讗讘诇 诇爪诇讜转讜 讗住讜专 讘诇讗 讞转讬讻讛, 讜讗讬谞讜 诪讞讜讜专 讜讙诐 讛诐 诪讙诪讙诪讬谉 讘讜, 讜诪讬讛讜 诪砖诪注 讚诇讻讜诇讬 注诇诪讗 诪讬讛讗 诇诪讻诇讬讛 讘讗讜诪爪讗 讗住讜专 诪砖讜诐 讚诐 讛讞讜讟讬谉.
讜讗诐 转讗诪专 讻讬讜谉 讚诇讗 驻专讬砖 讛讜讛 诇讬讛 讚诐 讛讗讬讘专讬诐 讚砖专讬 诇讙诪专讬 讘砖诇讗 驻讬专砖, 讻讚讗讬转讗 讘讻专讬转讜转 (讻讘, 讗) 讜讻讚拽讬讬诪讗 诇谉 谞诪讬 诇拽诪谉 (讞讜诇讬谉 拽讬讗, 讗) 讙讘讬 讻讘讚 诪专 讞诇讟讬 诇讬讛 讘讞诇讗 讜诪专 讞诇讟讬 诇讬讛 讘专讜转讞讬谉, 讚诇诪讗 讻讬 诇讗 驻专讬砖 砖专讬 诇讙诪专讬, 讬砖 诇讜诪专 讚砖讗谞讬 讛讻讗 砖讛讜讗 讻谞讜住 讘转讜讱 讛讞讜讟讬谉 讜诇讗 讗诪专讜 讘讚诐 讛讗讬讘专讬诐 砖讛讜讗 诪讜转专 讗诇讗 讘讚诐 砖讛讜讗 谞讘诇注 讘讘砖专 讛讗讬讘专讬诐, 讗讘诇 讚诐 讛讻谞讜住 讗住讜专, 讜讛讬诇讻讱 讘讗讜诪爪讗 诪讬讛讗 讗住讜专 注讚 砖讬讟讜诇 讛讞讜讟讬谉 讻讜诇诐, 讗驻讬诇讜 诇爪诇讬 谞诪讬 讗住讜专, 讗诇讗 讗讞专 砖讬爪(讬)诇讜讛 讛讬讟讘 讻讚讬 砖讬爪讗 讻诇 讚诐 讛讞讜讟讬谉 注诇 讛讗砖. 砖讗诐 诇讗 讻谉 讗祝 注诇 驻讬 砖讛讙讬注 诇诪讗讻诇 讘谉 讚专讜住讗讬 讗讜 讬讜转专, 注讚讬讬谉 讛讚诐 谞砖讗专 讘驻谞讬诐 讜讗住讜专. 讜砖诪讗 讗祝 讛讘砖专 讗住讜专, 讗祝 注诇 驻讬 砖谞讜讟诇 诪砖诐 讛讞讜讟讬谉 诇讗讞专 爪诇讬讬讛, 诇驻讬 砖讛讚诐 砖讘讞讜讟讬谉 谞讘诇注 讘讘砖专 讜注讚讬讬谉 诇讗 讬爪讗 诪诪谞讜, 讘砖诇诪讗 讗诐 讛讜讗 诪转讘砖诇 讬驻讛 诪讜转专, 诪砖讜诐 讚讗诪专讬谞谉 讻讘讜诇注讜 讻讱 驻讜诇讟讜 讜讻诪讜 砖讗诪专讜 讘驻住讞讬诐 (注讛, 讘) 讙讘讬 诪讜诇讬讗转讗, 讗讘诇 讗诐 诇讗 谞转讘砖诇 讛讬讟讘 砖诪讗 讛讚诐 砖驻讬专砖 诪谉 讛讞讜讟讬谉 谞讘诇注 讘讘砖专 讜注讚讬讬谉 诇讗 谞驻诇讟. 讜讬砖 诇讚拽讚拽 讗诐 爪专讬讱 诇讘讚讜拽 讗诐 讬爪讗 讻诇 讛讚诐 诪谉 讛讞讜讟讬谉 讗祝 注诇 驻讬 砖谞爪诇讛 讛讬讟讘, 讚讻讬讜谉 砖讛讜讞讝拽 讘讗讬住讜专 讛讜讛 诇讬讛 讻讘讛诪讛 讘讞讬讬讛, 讚讗诪专讬谞谉 (讟, 讗) 诇注讬诇 砖讛讬讗 讘讞讝拽转 讗讬住讜专 注讚 砖讬讜讚注 诇讱 讘诪讛 谞砖讞讟讛, 讜讻谉 谞诪讬 讛讞讜讟讬谉 砖讛讜讞讝拽讜 讘讗讬住讜专, 讜讬砖 诇讜诪专 讚讻讬讜谉 砖谞爪诇讛 讛讘砖专 注讚 砖讗驻砖专 诇爪讗转 讚诐 讛讞讜讟讬谉 讘讗讜转讛 (讻诇讬) [爪诇讬讛] 讘讗讜诪讚 讬驻讛 转讜 诇讗 爪专讬讱, 讗诇讗 讞讝拽讛 注诇 讛讚诐 砖讬爪讗 讘砖讬注讜专 讛爪诇讬讬讛, 砖讗诐 讗讬谉 讗转讛 讗讜诪专 讻谉 讘砖专 讘诪诇讬讞讛 讛讬讗讱 诪讜转专 讘拽讚讬专讛 讚讬诇诪讗 注讚讬讬谉 诇讗 谞驻诇讟 讚诪讜. 讜驻讬专砖 讛讜讗 诇转讜讱 讛拽讚专讛, 讗诇讗 砖谞住诪讜讱 注诇 砖讬注讜专 诪诇讬讞讛 砖诪讜爪讬讗 讗转 讛讚诐, 讛讻讗 谞诪讬 讞讝拽讛 注诇 砖讬注讜专 爪诇讬讬讛 砖诪讜爪讬讗 讚诐 讛讞讜讟讬谉 讻谞"诇.
讜诇注谞讬谉 诪诇讬讞转 爪诇讬 砖讻转讘谞讜 讘砖诐 讛讙讗讜谞讬诐 讝"诇 砖讗讬谞讜 爪专讬讱 讻诇诇, 讻谉 讻转讘 专讘讬谞讜 讬爪讞拽 讝"诇, 讜讛讘讬讗 专讗讬讛 讚讗诪专讬谞谉 讘诪住讻转 砖讘转 (拽讻讞, 讗) 讘砖专 转驻诇 专讘 讛讜谞讗 讗诪专 诪讜转专 诇讟诇讟诇讜 讘砖讘转 专讘 讞住讚讗 讗诪专 讗住讜专, 讜驻专讬讱 讜讛讗 讛讛讜讗 讘专 讗讜讜讝讗 讚讛讜讛 讘讬 专讘 讞住讚讗 讜讛讜讛 诪讟诇讟诇 诇讛 诪砖诪砖讗 诇讟讜诇讗, 砖讗谞讬 讘专 讗讜讜讝讗 讚讞讝讬 诇讗讜诪爪讗, 讜讗诪专讬谞谉 谞诪讬 讘专讬砖 诪讻讬诇转讬谉 (讟讜, 讘) 讛砖讜讞讟 诇讞讜诇讛 讘砖讘转 诪讜转专 诇讘专讬讗 讘讗讜诪爪讗, 讜讛讛讜讗 讜讚讗讬 讘诇讗 诪诇讬讞讛 诪讬讬专讬, 讚讛讗 讗住讜专 诇诪诇讜讞 讘砖讘转 诪砖讜诐 诪注讘讚, 讻讚讗诪专讬谞谉 讘砖讘转 (注讛, 讘) 讛讗讬 诪讗谉 讚诪诇讞 讘砖专 诪讬讞讬讬讘 诪砖讜诐 诪注讘讚, 讜讗祝 注诇 讙讘 讚讗讜拽讬诪谞讗 讚诇讗 讗诪专讜 讗诇讗 讚拽讗 讘注讬 诇讬讛 诇讗讜专转讗, 讻诇讜诪专 砖诪诇讞 讛讬讟讘 讻讚讬 诇讬讘砖讛 讻诪讜 砖注讜砖讬谉 诇讘砖专 诪诇讬讞 砖诪爪谞讬注讬谉, 诪讻诇 诪拽讜诐 讘诪讜诇讞 拽爪转 驻讟讜专 讗讘诇 讗住讜专 讛讜讗 讻讚讗诪专讬谞谉 讘砖讘转 (拽讞, 讘) 讙讘讬 驻讜讙诇讗 诪诪诇讞 诇讗 诪诪诇讞谞讗 讟讘讜诇讬 诪讟讘诇谞讗. 讻诇 砖讻谉 讘砖专 砖讛讜讗 诪转拽谞讜 讘诪诇讞 砖讛讜讗 讗住讜专 讘砖讘转, 讜讻诇 砖讻谉 讗诐 讛讜讗 讘诇讗 诪诇讬讞讛, 讚讛砖转讗 诪砖讜讬 诇讬讛 讗讜讻诇讗 讜讗住讜专. 讗诇诪讗 讘砖专 讞讬 诪讜转专 讘诇讗 诪诇讬讞讛, 讜讛讜讗 讛讚讬谉 诇爪诇讬, 讚注讬拽专 讟注诪讗 诪砖讜诐 讚讚诐 讛讗讬讘专讬诐 诪讜转专 诇讙诪专讬 讘砖诇讗 驻讬专砖, 讜诪讛 砖讬爪讗 讘讞讜抓 (砖讜讗驻讜) [砖讜讗讘讜] 讜砖讜专驻讜, 讜讗讬谞讜 讞讜讝专 讜谞讘诇注, 讜讛讗 讚讗诪专讬谞谉 诇注讬诇 (讞讜诇讬谉 诇讙, 讗) 讘驻专拽 讛砖讜讞讟 讛专讜爪讛 诇讗讻讜诇 诪讘讛诪讛 拽讜讚诐 砖转爪讗 谞驻砖讛, 讞讜转讱 讻讝讬转 讘砖专 诪讘讬转 砖讞讬讟转讛, 讜诪讜诇讞讜 讬驻讛 讬驻讛 讜诪讚讬讞讜 讬驻讛 讬驻讛, 讜诪诪转讬谉 注讚 砖转爪讗 谞驻砖讛 讜讗讜讻诇讜, 讜讛讛讜讗 诇爪诇讬 诪讬讬专讬, 诪讚拽讗诪专 讜诪诪转讬谉 注讚 砖转爪讗 谞驻砖讛, 讚讗讬 诇拽讚专讛 诪讗讬 诪诪转讬谉 讚拽讗诪专, 讚讛讗 讜讚讗讬 讘讻讚讬 砖讬注讜专 砖讛讬讬转 诪诇讬讞讛 转爪讗 谞驻砖讛, 讗诇诪讗 诇爪诇讬 谞诪讬 讘注讬讗 诪诇讬讞讛, 讬砖 诇讜诪专 讚讻讬讜谉 砖讞讜转讻讜 拽讜讚诐 砖转爪讗 谞驻砖讛 讛讚诐 诪转拽讘抓 砖诐 讜诇驻讬讻讱 爪专讬讱 诪诇讬讞讛, 讗讬 谞诪讬 讗讬讻讗 诇诪讬诪专 诇拽讚专讛 诪讬讬专讬, 讜诪诪转讬谉 讚拽讗诪专, 诪砖讜诐 讚驻注诪讬诐 砖诪驻专讻住转 讛专讘讛, 讜讗转讗 诇讗砖诪讜注讬谞谉 砖讗住讜专 诇讗讻讜诇 诪诪谞讛 注讚 讬爪讬讗转 谞驻砖讛, 讗讘诇 诇爪诇讬 讗驻讬诇讜 讘讻讬 讛讗讬 讙讜讜谞讗 诇讗 讘注讬讗 诪诇讬讞讛, 讚诇讗 讙专注讛 诪讘砖专讗 讚讗住诪讬拽 讚诇爪诇讬 诇讗 讘注讬讗 诪诇讬讞讛 讻诇诇 讻讚讗诪专谉. 讜讛讗 讚讗诪专 讘驻专拽 拽诪讗 讚讘讬爪讛 (讬讗, 讗) 讜砖讜讬谉 砖诪讜诇讞讬谉 [注诇讬讜] 讘砖专 诇爪诇讬, 诇讗讜 诪砖讜诐 砖爪专讬讱 诪诇讬讞讛, 讗诇讗 拽讗 诪砖诪注 诇谉 砖诪讜转专 诇诪诇讜讞 讘砖专 注诇 讛注讜专 讘讬"讟 诪诇讬讞讛 诪讜注讟[转] 讻讚专讱 砖讘谞讬 讗讚诐 专讙讬诇讬谉 诇诪诇讜讞 讘砖专 诇爪诇讬, 讜讗讬谉 讻讗谉 诪砖讜诐 诪注讘讚 讛注讜专 讘讬"讟. 讜讛讗 讚讗诪专讬谞谉 讘诪谞讞讜转 讘驻专拽 讛拽讜诪抓 专讘讛 (诪谞讞讜转 讻讗, 讗) 讬讻讜诇 转讘讜谞讛讜 转诇诪讜讚 诇讜诪专 转诪诇讞, 诪讗讬 转讘讜谞讛讜 讗诪专 专讘 讗砖讬 讬讻讜诇 讬转谉 讘讜 讟注' (讻讘讜谞讛) [讻讘讬谞讛] 转诇诪讜讚 诇讜诪专 转诪诇讞, 讻讬爪讚 讛讜讗 注讜砖讛 诪讘讬讗 讗转 讛讗讘专 讜谞讜转谉 注诇讬讜 诪诇讞 讜讛讜驻讻讜 讜谞讜转谉 注诇讬讜 诪诇讞 讜诪注诇讛讜, 讜讗诪专 讗讘讬讬 讜讻谉 诇拽讚专讛, 讜讗讬讻讗 谞讜住讞讗讜转 讚讙专住讬 讗诪专 讗讘讬讬 讜讻谉 诇爪诇讬 讚讗诇诪讗 诇爪诇讬 谞诪讬 讘注讬 诪诇讬讞讛, 驻讬' 专讘讬谞讜 讬爪讞拽 讘注诇 讛转讜住' 讝"诇 讚砖讘讜砖 讛讜讗, 讚诇爪诇讬 讗"爪 诪诇讬讞讛 讻诇诇 讻诪讜 砖讛讜讻讞谞讜 讜讙专住 讚讜拽讗 讜讻谉 诇拽讚专讛.
讗讘诇 讛专讗讘"讚 讝"诇 讻转讘 讘住讜祝 讗讬住讜专 诪砖讛讜 砖诇讜 讚讘讙专住讗 住驻专讚讬转 诪爪讗 讜讻谉 诇爪诇讬, 讜讛讬讗 讬砖专讛 讘注讬谞讬讜, 讚诇谞讜住讞讗讬 讚讙专住讬 讜讻谉 诇拽讚专讛, 诪讗讬 讜讻谉, 讚讛讗 诇讗 讛砖讜讛 诇讜 诪诇讬讞转 讘砖专 诇拽讚专讛, 砖讛专讬 讝讜 讗"爪 砖讛讬讬讛 讘诪诇讞 讜诇拽讚专讛 讘注讬讗 砖讛讬讬讛, 讜讝讜 讗"爪 讛讚讞讛 诪诪诇讞讜 讗诇讗 爪专讬讱 诇讛注诇讜转讜 注诐 诪诇讞讜 讜诇拽讚专讛 讘注讬 讛讚讞讛 拽讜讚诐 讘砖讜诇讜, 讜注讜讚 讚诇拽讚专讛 讗砖诪讜注讬谞谉 砖诪讜讗诇 讚讗讬谉 讛讘砖专 讬讜爪讗 诪讬讚讬 讚诪讜 讗诇讗 讗诐 讻谉 诪讜诇讞讜 讬驻讛 讬驻讛 讜诪讚讬讞讜 讬驻讛. 讗讘诇 诇讙专住讗 住驻专讚讬转 讚讙专讬住 讜讻谉 诇爪诇讬 讗转讬讗 砖驻讬专, 讚诪讛讗 讚讗讘讬讬 砖诪注讬谞谉 讞讜诪专讗 讚诪诇讬讞讛 讗驻讬诇讜 诇爪诇讬 讜诪讬讛讜 诇讗 讘注讬 砖讛讬讬讛 讜诇讗 讘注讬 讛讚讞讛 讗诇讗 诪讜诇讞讜 讜爪讜诇讛讜 诪讬讚 注诐 诪诇讞讜, 砖讻谉 讛讬讛 注讜砖讛 讘砖注转 讛拽讟专转 讗讬诪讜专讬谉, 讜讛讬讬谞讜 讚讗诪专 专讘 讗砖讬 讬讻讜诇 讬转谉 讘讜 讟注诐 (讻讘讜谞讛) [讻讘讬谞讛], 讻诇讜诪专 砖讬砖讛讗 讘诪诇讬讞转 讛讗讬诪讜专讬谉 注讚 砖讬拽讘诇 讛讘砖专 讟注诐 讛诪诇讞 [讜]讬讛讗 诪讜讟注诐 (讻讘讜谞讛) [讻讘讬谞讛] 砖谞讜转谞转 讟注诐 讘讗讚诐, 转诇诪讜讚 诇讜诪专 转诪诇讞 讜诪注诇讛讜 注诐 诪诇讞讜, 讜注诇讛 讗诪专 讗讘讬讬 讜讻谉 诇爪诇讬, 讜讛专讘 专诪讘"谉 讝"诇 讻转讘 讘专讬砖 诪讻讬诇转讬谉 讙讘讬 讛砖讜讞讟 诇讞讜诇讛 讘砖讘转 诪讜转专 诇讘专讬讗 讘讗讜诪爪讗 讻讚讘专讬 讛专讗砖讜谞讬诐 讝"诇 砖讛转讬专讜 爪诇讬 讘诇讗 诪诇讬讞讛 讻诇诇, 讜讗驻讬诇讜 诇讙专住讗 讛住驻专讚讬转 讚讙专住讬 讛转诐 讘诪谞讞讜转 讜讻谉 诇爪诇讬 讚诇讛拽诇 拽讗诪专, 讜讛讻讬 拽讗诪专 诪讬 砖专讜爪讛 诇诪诇讜讞 讛爪诇讬 诪讜转专 讗祝 注诇 驻讬 砖讗讬谞讜 诪讚讬讞讜 讜爪讜诇讛讜 注诐 诪诇讞讜, (讜拽诪"诇 诪讗讬) [诪讛讜] 讚转讬诪讗 讗诐 诪讜诇讞讜 讗住讜专 注讚 砖讬讚讬讞谞讜 诪驻谞讬 砖讛诪诇讞 讘讜诇注 讛讚诐 讜讛讜讗 谞讗讻诇 注诐 讛爪诇讬, 拽讗 诪砖诪注 诇谉 讚讛诪诇讞 注诇 讬讚讬 讛讗讜专 诪驻诇讟 驻诇讬讟 诪讘诇注 诇讗 讘诇注, 讜讛讬诇讻讱 诪讜转专 诇转转 诪诇讞 注诇 讙讘讬 爪诇讬 讜爪讜诇讛讜 讘诇讗 讛讚讞讛 讜讘诇讗 谞讬驻讜抓, 讜诇谞讜住讞转 讛住驻专讬诐 砖诇谞讜 讚讙专住讬 讜讻谉 诇拽讚专讛, 拽讗 诪砖诪注 诇谉 砖爪专讬讱 诇诪诇讜讞 诪砖谞讬 爪讚讚讬谉 讗驻讬诇讜 谞转谉 诪诇讞 讛专讘讛 诪爪讚 讗讞讚 讗讬谞讜 讬讜爪讗 诪讬讚讬 讚诪讜 讘讻讱. 讜拽讗 诪砖诪注 诇谉 谞诪讬 砖讗讬谉 爪专讬讱 诇讘讜谞讛讜 (讻讘讜谞讛) [讻讘讬谞讛] 讗诇讗 讘诪诇讞 驻讞讜转 诪讻讗谉 讻讚专讱 砖讛讜讗 诪讜诇讞 讘拽讚砖讬诐. 讜专"讞 讝"诇 讙专讬住 讜讻谉 诇爪诇讬, 讜讙诐 讛讜讗 讻转讘 讘驻专拽 讻诇 讛讘砖专 (讞讜诇讬谉 拽讬讙, 讗) 讙讘讬 砖讜讘专 诪驻专拽转讛 砖诇 讘讛诪讛 诪讛讗 砖诪注讬谞谉 讚讗住讜专 诇诪讘诇注 讚诐 讘讗讘专讬诐 讜讛讗讜讻诇讜 讻讗讬诇讜 讗讜讻诇 讚诐 讛讜讗 讞砖讜讘, 讗讘诇 讚诐 讛诪讜讘诇注 讘讗讬讘专讬诐 诪注爪诪讜 讗讬谞讜 讻讚诐, 讚讙专住讬 讘讝讘讞讬诐 (讻讜, 讗) 砖诪注 诪讬谞讛 讚诐 讛诪讜讘诇注 讘讗讬讘专讬诐 讚诐 讛讜讗, 讜讚讞讬谞谉 诪砖讜诐 砖诪谞讜谞讬转 注"讻. [讜]讘驻住讞讬诐 (注讗, 讗) 讗诪专讬谞谉 诇注谞讬谉 砖注讬专讬 讛专讙诇讬诐 讘砖讘转 讞讬 谞讗讻诇讬谉 爪诇讬 讗讬谉 谞讗讻诇讬谉. 讗诇诪讗 讘诇讗 诪诇讬讞讛 谞讗讻诇讬诐 砖讗讬讘专讬 讞讟讗转 讗讬谞谉 拽专讬讘讬谉 讜讗讬谞谉 讟注讜谞讬谉 诪诇讬讞讛 诪砖讜诐 讙讘讜讛 讜诇爪讜专讱 讛讚讬讜讟 讗住讜专 诇诪诇讜讞 讻讚讗诪专谉 诇注讬诇, 讜讗驻讬诇讜 讛讻讬 讗讬谉 谞讗讻诇讬谉 讘诇讗 诪诇讞. 讜讻谉 讻转讘 讛专讘 讗诇讘专爪诇讜谞讬 讝"诇 讜讻讬 讘注讬谞谉 诪诇讬讞讛 诇拽讚讬专讛 讗讘诇 诇爪诇讬 诇讗 讘注讬谞谉 诪诇讬讞讛 讚谞讜专讗 诪砖讗讘 砖讗讬讘.
讜诪讬讛讜 讛讗 讚讗诪专讬谞谉 讚爪诇讬 讘诇讗 讞转讬讻讛 讜讘诇讗 诪诇讬讞讛 住讙讬 诇讬讛. 讛谞讬 诪讬诇讬 讘砖砖讞讟 讗转 讛讜专讬讚讬谉 讜砖谞讬 住讬诪谞讬谉, 讛讗 诇讗讜 讛讻讬 讗住讜专 注讚 砖讬讞转讻谞讜 讜讬诪诇讞谞讜 讛讬讟讘, 砖讛专讬 讘注讜祝 讗住讜专 讘爪诇讬 讘砖诇讗 砖讞讟 讗转 讛讜专讬讚讬谉, 讜诇讗 讛转讬专讜 讘讛诪讛 讗诇讗 讛讜讗讬诇 讜诪谞转讞讛 讗讘专 讗讘专, 讗诇诪讗 讻诇 讗讬诪转 讚诇讗 砖讞讟 讗转 讛讜专讬讚讬谉 讛讚诐 讻谞讜住 [讜]诪讜讘诇注 讘讞讜讟讬 讛讘砖专 讜讗住讜专, 讗讬 谞诪讬 讞砖讘讬谞谉 诇讛讜 讻讚诐 砖驻讬专砖 诪砖讜诐 砖讛转讞讬诇 诇爪讗转 诪诪拽讜诪讜 讜讛讜讛 诇讬讛 讻讚诐 砖驻讬专砖 砖讛讜讗 讘诇讗讜, 讚讜诪讬讗 讚砖讜讘专 诪驻专拽转讛 砖诇 讘讛诪讛 讚诪讘诇讬注 讚诐 讘讗讬讘专讬诐 讜讗住讜专 诇诪讬讻诇 诪讬谞讬讛 讘讗讜诪爪讗, 讚讛讗 住诇拽讗 讘转讬拽讜 诇拽诪谉 讘驻专拽 讻诇 讛讘砖专, 讜讛讜讗 讛讚讬谉 谞诪讬 诇砖谞讬 住讬诪谞讬谉 砖爪专讬讻讬谉 诇讬讞转讱 讘砖注转 砖讞讬讟讛 砖讛讚诐 讞诐, 讛讗 诇讗讜 讛讻讬 讗驻讬诇讜 注讜祝 谞诪讬 讗住讜专 讘诇讗 讞转讬讻转 讗讘专 讗讘专 诇爪诇讬 讜诇拽讚专讛 讞转讬讻转 讗讘专 讗讘专 讜诪诇讬讞讛, 讚讗驻讬诇讜 专讘谞谉 讚驻诇讬讙讬 诇注讬诇 (讞讜诇讬谉 讻讝, 讗) 注诇讬讛 讚专' 讬讛讜讚讛 讘讜专讬讚讬谉 讘住讬诪谞讬谉 诪讬讛讗 诪讜讚讜 砖讚诐 讛讗讬讘专讬诐 诪谉 讛住讬诪谞讬谉 讬讜爪讗, 讜讻讚讗诪专讬谞谉 诇拽诪谉 (讞讜诇讬谉 拽讬讙, 讗) 讘砖讜讘专 诪驻专拽转讛 砖诇 讘讛诪讛, 讜讻诇 砖讻谉 讘砖诇讗 谞砖讞讟讜 砖谞讬 住讬诪谞讬谉 砖讗讬谉 诪拽讜诐 诇讚诐 砖讬爪讗 诪砖诐 讜讗驻讬诇讜 讘注讜祝 谞诪讬, 砖讛专讬 砖谞讬谞讜 讛砖讜讞讟 讗讞讚 讘注讜祝 讛讗 诇讻转讞诇讛 讘注讬谞谉 砖谞讬诐, 讜注讜讚 讚讛讗 讗诪专讬谞谉 诇注讬诇 (讞讜诇讬谉 讻讟, 讗) 讞讚讗 讘讞讜诇讬谉 讜讞讚讗 讘诪讜拽讚砖讬谉, 讜爪专讬讻讗, 讚讗讬 讗砖诪讜注讬谞谉 拽讚砖讬诐 讛转诐 讛讜讗 讚讘注讬讗 专讜讘讗 诪砖讜诐 讚诇讚诐 讛讜讗 爪专讬讱 讗讘诇 讘讞讜诇讬谉 讚诇讗讜 诇讚诐 讛讜讗 爪专讬讱, 讗驻讬诇讜 驻诇讙讗 谞诪讬 住讙讬 诇讬讛, 讗诇诪讗 讗驻讬诇讜 讘讞爪讬 讛住讬诪谉 讗讬谉 讻诇 讚诐 讛住讬诪谞讬谉 讬讜爪讗, 讻诇 砖讻谉 砖讗讬谉 讚诐 讛讗讬讘专讬诐 讬讜爪讗 讘住讬诪谉 讗讞讚, 讜讛讬诇讻讱 爪专讬讱 诇讘讚讜拽 讘讜专讬讚讬谉 讜讘砖谞讬 住讬诪谞讬谉 讜讗驻讬诇讜 讘注讜祝, 讜讗诐 诇讗 谞砖讞讟讜 砖谞讬讛诐 讗讜 专讜讘谉 (讜讛讜专讬讚讬谉) 爪专讬讻讬谉 讞转讬讻讛 讻诪讜 砖讗诪专讜 讘讜专讬讚讬谉, 讜讻谉 讻转讘 讛专讘 专讘讬谞讜 诪砖讜诇诐 讝"诇 讘讗讬住讜专 诪砖讛讜 砖诇讜.
讜讛专讗讘"讚 讝"诇 讻转讘 讜讝"诇 诇爪诇讬 诪讬讛讗 诪转讻砖专讬 讻讜诇讛讜 讘讞转讬讻转 讛讜专讬讚讬谉 讜讘砖讞讬讟转 专讜讘 砖谞讬 住讬诪谞讬谉 讘砖注转 砖讞讬讟讛, 讜讛讜讗 讚诪诪爪讛 诇讬讛 砖驻讬专 讻讚讻转讘 诪专谞讗 注"讻. 讜诪讬讛讜 拽砖讬讗 讚讛讗 讜讚讗讬 诇专' 讬讛讜讚讛 讘砖砖讞讟 讜砖讟 讗讜 拽谞讛 讜砖谞讬 讜专讬讚讬谉 住讙讬讗 诇讬讛 讜诇讗 讘注讬讗 讞转讬讻转 讗讘专讬诐 讻诇诇, 讜讻讚转谞谉 诇注讬诇 (讞讜诇讬谉 讻讝, 讗) 专' 讬讛讜讚讛 讗讜诪专 注讚 砖讬砖讞讜讟 讛讜专讬讚讬谉, 讜讗讚专讘谞谉 讚讗诪专讬 讛砖讜讞讟 讗讞讚 讘注讜祝 拽讗讬, 讗诇诪讗 讘住讬诪谉 讗讞讚 讜讘砖谞讬 讜专讬讚讬谉 住讙讬讗 讜诇讗 讘注讬讗 讞转讬讻讛 讻诇诇, 讜专讘谞谉 谞诪讬 讗驻讬诇讜 讘住讬诪谉 讗讞讚 讘注讜祝 诪砖诪注 讚住讙讬 诇讛讜 讜诇讗 讘注讬讗 讞转讬讻转 讗讘专, 讻讚转谞谉 (砖诐) 讛砖讜讞讟 讗讞讚 讘注讜祝 砖讞讬讟转谉 讻砖讬专讛, 讜讘诇讗 讞转讬讻讛 讜讚讗讬 拽讗诪专, 诪讚拽转谞讬 注诇讛 专讘讬 讬讛讜讚讛 讗讜诪专 注讚 砖讬砖讞讟 讗转 讛讜专讬讚讬谉, 讻诇讜诪专 讗讬谞讜 谞讬转专 讘诇讗 讞转讬讻讛 注讚 砖讬砖讞讜讟 讗转 讛讜专讬讚讬谉, 讚诇讛讻砖讬专讜 讘讞转讬讻讛 讗驻讬诇讜 专' 讬讛讜讚讛 诪讜讚讛 讚讜专讬讚讬谉 讗讬谞谉 讘转讜专转 砖讞讬讟讛 讜讻讚讗住讬拽谞讗 讘讙诪专讗, 讗诇讗 砖讗转讛 讬讻讜诇 诇讜诪专 讘讝讜 讗驻讬诇讜 讚诇专讘谞谉 讘砖诇讗 砖讞讟 砖谞讬 住讬诪谞讬谉 讜谞转拽专专 讛讚诐 讬驻讛 讗讬谞讜 谞讬转专 讗诇讗 讘讞转讬讻转 讗讘专讬诐, 讗诇讗 砖讗讬谞谉 诪爪专讬讻讬谉 讞转讬讻转 讜专讬讚讬谉 讜砖谞讬 住讬诪谞讬谉 讘砖注转 砖讞讬讟讛 诪诪砖 讗诇讗 住诪讜讱 诇砖讞讬讟讛 砖注讚讬讬谉 讛讚诐 讞诐 诪注讟 拽爪转 讜谞驻诇讟 讜讻讚讗诪专讬谞谉 诇讬讛 诇专"讬 诇注讬诇 (讞讜诇讬谉 讻讞, 讘) 讜讻讬 诪讗讞专 砖诇讗 讛讜爪专讻讜 讛讜专讬讚讬谉 讗诇讗 诇讚诐 诪讛 诇讬 讘砖注转 砖讞讬讟讛 诪讛 诇讬 砖诇讗 讘砖注转 砖讞讬讟讛, 讻诇讜诪专 讗诇讗 住诪讜讱 诇砖讞讬讟讛 拽爪转, 讚讗讻转讬 讞讗讬诐 讚诐 谞驻讬拽, 讜讗诪专 诇讛讜 专"讬 讘砖注转 砖讞讬讟讛 讞讗讬诐 讚诐 砖驻讬专 讜谞驻讬拽 诇讗讞专 砖讞讬讟讛 拽专讬专 讚诐 讜诇讗 谞驻讬拽 砖驻讬专, 讗诇讗 专"讬 讘住讬诪谉 讗讞讚 讜讘砖谞讬 讜专讬讚讬谉 住讙讬讗, 讜讻讚转谞讬讗 专"讬 讗诪专 讘注讜祝 注讚 砖讬砖讞讜讟 讜砖讟 讜砖谞讬 讜专讬讚讬谉, 讜驻讬专砖讜 讘讙诪专讗 (讻讞, 讗) 讚诇讗 讗诪专 讜砖讟 讗诇讗 诪砖讜诐 讚讜专讬讚讬谉 住诪讜讻讬谉 诇讜砖讟, 讜讛"讛 诇拽谞讛 诇讘讚 讜砖谞讬 讜专讬讚讬谉.
讜诇拽讚专讛 诪讬讛讗 砖诪注讬谞谉 诪讛讛讬讗 讚讗诪专讜 讘诪谞讞讜转 讘驻专拽 讛拽讜诪抓 (诪谞讞讜转 讻讗, 讗) 诇讬转谉 讘讜 诪诇讞 诪砖谞讬 爪讚讚讬谉 讜讻谉 转专谞讙讜诇转 讗讜 讟诇讛 爪专讬讱 诇诪诇讜讞 讘驻谞讬诐 讜讘讞讜抓 讻讚讗诪专讬谞谉 讛转诐 讛讗 讻讬爪讚 讛讜讗 注讜砖讛 诪讘讬讗 讛讗讘专 讜谞讜转谉 注诇讬讜 诪诇讞 讜讛讜驻讻讜 讜谞讜转谉 注诇讬讜 诪诇讞 讜诪注诇讛讜, 讜讗诪专 讗讘讬讬 讜讻谉 诇拽讚专讛, 讜诇讙专住讗 住驻专讚讬转 讜专"转 讝"诇 讚讙专讬住 讛转诐 讜讻谉 诇爪诇讬, 砖诪注讬谞谉 谞诪讬 诪讛转诐 讚诪诇讞 砖谞讜转谞讬谉 注诇 讙讘讬 爪诇讬 讗"爪 谞讬驻讜抓, 讗诇讗 爪讜诇讛讜 讜诪诇讞讜 讜讛讜讗 讜诪诇讞讜 砖专讬. 讜讛"专 诪砖讜诇诐 讻转讘 讘讗讬住讜专 诪砖讛讜 讚诪诇讬讞转 讘砖专 诇爪诇讬 讘注讬 谞讬驻讜抓 讛诪诇讞 拽讜讚诐 爪诇讬讬讛. 讜转驻住 注诇讬讜 讛专讗讘"讚 讝"诇, 讜讝"诇 讗诪讜专 诪注转讛 砖爪专讬讱 讛讚讞讛 砖讗讬谉 谞讬驻讜抓 讘诇讗 讛讚讞讛, 讜讗诐 讻谉 讗讬谉 讻讗谉 诪诇讬讞讛, 讜讛诇讗 讻诇 讛注讜诇诐 谞讜讛讙讬谉 讻谉 砖砖讜驻讚讬谉 讛讘砖专 讘砖驻讜讚 诇爪诇讜转讜, 讜诇讗讞"讻 谞讜转谞讬谉 注诇讬讜 讗转 讛诪诇讞 诇讜诪专 讻讬 注诐 讛诪诇讞 讜讛讗砖 讛讚诐 讬讜爪讗 讬驻讛 讬驻讛 讜讛诪诇讞 讗讬谞讜 讘讜诇注 诪谉 讛讚诐 讻诇讜诐, 讻讬 讛讗砖 砖讜讗讘转 讗讜转讜 讜讗诐 讘讜诇注讜 诪讬讚 驻讜诇讟讜, 讜讻讛"讙 驻讜拽 讞讝讬 诪讛 注诪讗 讚讘专 注"讻.
讜砖讬注讜专 诪诇讬讞讛 讻砖讬注讜专 爪诇讬讬讛 讻"讻 讘讛诇讻讜转 讙讚讜诇讜转.
讜讘砖注转 诪诇讬讞讛 讻转讘 讛专讗讘"讚 讝"诇 讘讗讬住讜专 诪砖讛讜 讚讗讜转谉 讞转讬讻讜转 砖讬砖 讘讛诐 讞讜讟讬 讛讚诐 爪专讬讱 诇讛谞讬讞 讘砖注转 诪诇讬讞转谉 (讞转讬讻谉) [讞讬转讜讻谉] 诇诪讟讛, 讻讚讬 砖讬讝讜讘 讛讚诐 讚专讱 讛讞转讱, 讜讗祝 注诇 讙讘 讚诇爪诇讬 诇讗 讘注讬 讞转讬讻讛 讻诇诇 讻讚讗诪专谉 诇注讬诇, 讜讻讚诪砖诪注 诪讘砖专讗 讚讗住诪讬拽 讜诪讘讬注讬 讜诪讝专拽讬 讻诪"砖 诇诪注诇讛, 诪讬讛讜 诇讙讘讬 诪诇讬讞讛 讻讬讜谉 砖爪专讬讱 诇讞转讻诐 讻讚讗诪专讬谞谉 讞转讻讬谞讛讜 讜诪诇讞讬谞讛讜, 讚讗诇诪讗 讗讬谉 讙讚讜诇 讻讞 讛诪诇讞 讻讻讞 讛讗砖 诇讛讜爪讬讗 讛讚诐 讻讬 讗诐 注"讬 讞转讬讻讛, 谞专讗讛 砖讙"讻 爪专讬讱 诇讛谞讬讞 讛讞转讱 诇诪讟讛 讚讻诇 讛讬讻讗 讚讘注讬 讞转讬讻讛 讘注讬谞谉 讞转讜讻讗 诇转转讗 讻讬 讛讬讻讬 讚诇讬讚讜讘 讚诪讗 讘讬谉 诇爪诇讬 讻讙讜谉 讻讘讚讗 讘讬谉 诇拽讚专讛 讘讞讜讟讬 讬讚 讜讘讚诇讜注讗 讜讻讚讜转讬讬讛讜.
讜讻转讘 注讜讚 诇注谞讬谉 讞转讬讻转谉 讜讛专讜爪讛 诇爪讗转 讬讚讬 讞转讬讻转 讛讞讜讟讬谉 讬讞转讜讱 讻诇 讗讘专 讜讗讘专 诇砖谞讬诐, 讜讬砖讘专 讗转 讛注爪诐 诇砖谞讬 讞诇拽讬诐, 讜诇讗 讬住诪讜讱 注诇 讞转讬讻转 讛讘砖专 砖注诇 讙讘讬 讛注爪诐, 讻讬 驻注诪讬诐 砖讛讞讜讟讬谉 讗爪诇 讛注爪诐 讜讬讞转讜讱 讛讘砖专 讜讛讞讜讟讬谉 注讚讬讬谉 拽讬讬诪讬谉 讙诐 诇讗 讬住诪讜讱 讘驻讬专讜拽 讛讗讬讘专讬诐 讝讛 诪讝讛 砖诪转驻砖讟讬谉 诇转讜讱 讛讗讬讘专讬诐 讜诪转专讻讻讬谉 (注讚) [注诐] 诇讜讞讜转 讛讘砖专 讜砖诐 讛讚诐 专讘讛, 讜诪砖诐 爪专讬讱 诇讞转讻诐 讻讬 讛驻转讞 谞驻转讞 讜专讞讘 诇讬爪讬讗转 讛讚诐 诪砖诐, 讜讘砖注转 诪诇讬讞讛 讬转谉 讛讞转讜讱 诇诪讟讛 讘讬专讬讚讛, 讜讻谉 讛讚诐 讬爪讗 讬驻讛.
讜诪讬讛讜 讗讞专 诪诇讬讞讛 谞专讗讛 砖讗讬谉 爪专讬讱 诇讞诇讜讟 讗转 讛讘砖专 讘诪讬诐 讞诪讬谉 讻诪"砖 讛专诪讘"诐 讝"诇 (驻"讗 诪讛诇' 诪讗讻诇讜转 讗住讜专讜转 讛"讬), 讜讚讘专 讝讛 讛讜讗 诪谉 讛转讬诪讛 讚讛讗 讚讗诪专讬谞谉 诇拽诪谉 讘驻专拽 讻诇 讛讘砖专 (讞讜诇讬谉 拽讬讗, 讗) 讙讘讬 讻讘讚 诪专 讞诇讟讬 诇讬讛 讘专讜转讞讬谉 讘砖诇讗 谞讞转讱 讜谞诪诇讞 拽讗诪专, 讗讘诇 讘砖专 砖谞诪诇讞 砖讜讘 讗讬谉 爪专讬讱 讞诇讬讟讛 讻诇诇, 讜讻谉 谞专讗讬转 讚注转 讛专讘 专讗讘"讚 讝"诇, 讜讻谉 砖讚专讜 诪诪转讬讘讗 讚诇讗 讘注讬谞谉 专讜转讞讬谉, 讚讻讬 讘注讬讗 专讜转讞讬 诇讞诇讬讟讛 讛谞讬 诪讬诇讬 讚砖专讬 诇讬讛 讘诇讗 诪诇讬讞讛 讚讞诇讬讟 诇讬讛 注诪讜讚讗 讚专讜转讞讬谉, 讜讻讬讜谉 讚诇讗讜 讻诇 讗讬谞砖 讬讻讜诇 诇诪讬拽诐 注诇 砖讬注讜专讗 讚讞诇讬讟讛, 转拽讬谞讜 讛讚讞讛 讜诪诇讬讞讛 讜讛讚讞讛.



讗"专 讬讛讜讚讛 专讬砖 诪注讬讗 讘讗诪转讗 讘注讬 (讙专讬讚讛) [讙专讬专讛]. 讜讝讛讜 讞诇讘砖 注诇 讛讚拽讬谉, 驻讬专砖 专砖"讬 讝"诇 讻砖讛讚拽讬谉 讬讜爪讗讬谉 诪谉 讛拽讬讘讛 爪专讬讱 诇讙专专 讞诇讘 砖注诇讬讛谉 注讚 讗讜专讱 讗诪讛, 讜讝讛讜 讞诇讘 砖注诇 讛讚拽讬谉 砖谞讞诇拽讜 讘讜 专讘讬 讬砖诪注讗诇 讜专' 注拽讬讘讗 讘讗诇讜 讟专讬驻讜转 (诪讟, 讘) 讜专"讞 讝"诇 讻谉 驻讬', 讜诪砖诐 讗讞专讬诐 讻转讘 (砖讛讬讛) [砖讛讜讗] 讛诪注讬讗 讛谞诪砖讱 诪谉 讛讻专讻砖转讗 讜诇诪讟讛. 讜诇讗 诪讬讞讜讜专 讚讻专讻砖讗 诇讗 诪讬拽专讬 诪注讬讗 讗诇讗 讛讚拽讬谉. 讜讻讚讗诪专 诇拽诪谉 (讞讜诇讬谉 拽讬讙, 讗) 转专讙诪讗 讗讛讚专讗 讚讻谞转讗 讜讻专讻砖讗. 讜诇注讜诇诐 拽讜专讗讬谉 讞诇讞讜诇转 讗讜 讻专讻砖讗, 讜讛驻讬专讜砖 讛专讗砖讜谉 注讬拽专.



讜讗讬 诇讗 爪专讬讱 诇讞讟讜讟讬 讘转专讜讬讬讛讜. 讜讗祝 注诇 讙讘 讚讛谞讬 讞讜讟讬 诪讬讘诇注讜 讘讙讜 讻驻诇讬, 诇讗 讚诪讬 诇讞诇讘 讛讻住诇讬诐 讚专砖讬谞谉, 诪砖讜诐 砖讛讘砖专 讞讜驻讛 讗讜转讜, 讚讛讻讗 讗讬讻讗 诇诪讬诪专 讻讚讗诪专谉 讙讘讬 讞讬讜讜专讗 讚转讜转讬 诪讜转谞讬 讚讘讛诪讛 讘讞讬讬讛 讗驻专讜拽讬 诪驻专拽讗.



讗诪专 讗讘讬讬 讜讗讬转讬诪讗 专讘 讬讛讜讚讛 讞诪砖讛 讞讜讟讬 讛讜讛 转诇转讗 诪砖讜诐 转专讘讗 讜转专讬 诪砖讜诐 讚诪讗 讜讻讜' 讚讬讚讗 讜讚诇讜注讗 诪砖讜诐 讚诪讗 诇诪讗讬 谞驻拽讗 诪讬谞讛 讛谞讱 诪砖讜诐 讚诪讗 讗讬 讞转讬讱 讜诪诇讱 砖驻讬专 讚诪讬. 讻诇讜诪专 诇拽讚专讛, 讜讻诪讜 砖讻转讘谞讜 诇注诪诇讛, 讜讛讜讗 讛讚讬谉 诇讞讜讟讬谉 砖讘讙祝 讛注讜祝, 讚讙祝 讛注讜祝 讻讬讚 讛讘讛诪讛, 讜讛讬诇讻讱 爪专讬讱 诇讞转讜讱 注爪诐 讛讗讙驻讬诐 讜诇诪诇讞诐, 讜讻谉 注爪诐 讛诇讞讬讬诐 讘注讜祝 讜讞讜讟讬谉 砖讘讻转祝 讘讻诇诇 讬讚讗 讛诐, 讜爪专讬讱 诇讞转讻诐 讗讜 诇讬讟诇诐, 讻谉 讻转讘 讛专讗讘"讚 讝"诇 讘讗讬住讜专 诪砖讛讜, 讜讻谉 讻转讘 讘注诇 讛转专讜诪讜转 讝"诇 讜讻谉 讛讞讜讟讬谉 砖转讞转 讛诇砖讜谉 讘讻诇诇 讚诇讜注讗 讛谉 讜爪专讬讱 诇讞转讻谉 讗讜 诇讬讟诇谉, 讜转诪讬讛讗 诇谉 诪讚拽讗诪专讬 住转诪讗 转专转讬 诪砖讜诐 讚诪讗, 讜谞驻拽讗 诪讬谞讛 讚讗讬 讞转讬讱 讜诪诇讞 诇讛讜 砖驻讬专 讚诪讬, 诪砖诪注 讚讘讻诇 注谞讬谉 诪讬讬专讬 讘讬谉 讘砖讞转讱 讗转 讛讜专讬讚讬谉 讘砖注转 砖讞讬讟讛 讘讬谉 砖诇讗 讞转讱 讗转 讛讜专讬讚讬谉, 讚讗驻讬诇讜 讻讬 讞转讱 讗转 讛讜专讬讚讬谉 砖谞讬 讗诇讛 砖讘讬讚 讜砖讘讻转祝 讗讬谞谉 讗讚讜拽讬谉 讘讜专讬讚讬谉 讜讗讬谞谉 诪砖转专砖讬谉 诪讛诐 讜讗讬谞谉 诪谞拽[讝]讬谉 讗转 讚诪谉 讚专讱 讛讜专讬讚讬谉, 讜讛讬诇讻讱 爪专讬讱 诇讞转讜讱 讛谉 注爪诪谉 讜诇诪诇讞谉 讛讬讟讘, 讜讻诇 砖讗专 讛讞讜讟讬谉 讗祝 注诇 驻讬 砖诇讗 讞转讱 讗转 讛讜专讬讚讬谉 讗讬谞谉 爪专讬讻讬谉 讞转讱, 讜讝讛 讗讬谞讜 谞专讗讛 讚砖讗专 讛讞讜讟讬谉 讜讚讗讬 谞讙专专讬谉 讚专讱 讛讜专讬讚讬谉 讜诇讗 讚专讱 讛住讬诪谞讬谉 砖讗讬谞谉 讗讚讜拽讬谉 讘讛谉 讻诇诇. 讜转讚注 砖讛专讬 讻砖诇讗 砖讞讟 讗转 讛讜专讬讚讬谉 讗住讜专 注讚 砖讬砖讞讜讟 讗转 讛讗讬讘专讬诐, 讗诇诪讗 讻诇 讞讜讟讬 讛讗讬讘专讬诐 转诇讜讬谉 讜谞砖专砖讬谉 讘讜专讬讚讬谉 讜谞讙专讬谉 讚专讱 讛讜专讬讚讬谉, 讜讗诐 讻谉 讘砖诇讗 砖讞讟 讗转 讛讜专讬讚讬谉 讘诪讛 讛谉 讬讜爪讗讬谉 诪讬讚讬 讚诪谉 注讚 砖讬讞转讻诐 讜讬诪诇讞诐 讬驻讛 讬驻讛, 讜谞专讗讛 讜讚讗讬 讚讻砖砖讞讟 讗转 讛讜专讬讚讬谉 诪讬讬专讬, 讜讗驻讬诇讜 讛讻讬 讚讬讚讗 讜讚诇讜注讗 爪专讬讻讬谉 讞转讬讻讛 讜诪诇讬讞讛, 诇驻讬 砖讗讬谞谉 谞讙专讬谉 讚专讱 讛讜专讬讚讬谉 讻诇诇 讜讗讬谞谉 讗讚讜拽讬谉 讘讜 讻诪讜 砖讗诪专谞讜, 讗讘诇 讻诇 砖讗专 讛讞讜讟讬谉 砖讛谉 谞讙专讬谉 讜谞砖驻讻讬谉 讚专讱 讛讜专讬讚讬谉 讗讬谞谉 爪专讬讻讬谉 讞转讬讻讛 讻诇诇, 讜讗驻讬诇讜 诇拽讚专讛, 讗诇讗 讘诪诇讬讞讛 诇讘讚 住讙讬 诇讛讜 讻砖讗专 讛讘砖专, 砖讛专讬 讚诪谉 诪转诪爪讛 讛讬讟讘 讚专讱 讞转讱 讛讜专讬讚讬谉, 讜诪讛 砖谞诪爪讗 讘讛诐 讚诐 诇讗讞专 诪讻讗谉, 砖诪讗 砖讜诪谉 讘注诇诪讗 讛讜讗, 讗讜 砖诪讗 诇讗 讛谞讬讞讜 诇诪爪讜转 讬驻讛 讬驻讛 讘砖注转 砖讞讬讟讛, 讜讝讛讜 砖驻专讟 讗诇讜 诇讘讚, 讜住转诐 讚讘专讬讜 讜诇讗 讞诇拽 讘砖谞讬 讗诇讛 讘讬谉 砖讞讟 讗转 讛讜专讬讚讬谉 讘讬谉 诇讗 砖讞讟 讗转 讛讜专讬讚讬谉, 讗讘诇 砖讗专 讞讜讟讬 讛讙讜祝 诇讗 讛讜爪专讱 诇讛砖诪讬注谞讜 讻诇诇, 诪砖讜诐 讚讻讬讜谉 讚拽讬讬诪讗 诇谉 讻专讘讬 讬讛讜讚讛 讘砖讞讬讟转 讛讜专讬讚讬谉, 讜讗诪专 专讘 讞住讚讗 注诇讛 诇讗 诇讻诇 讗诪专 专讘讬 讬讛讜讚讛 讗诇讗 讘注讜祝 讛讜讗讬诇 讜爪讜诇讛讜 讻讜诇讜 讻讗讞转, 讗讘诇 讘讘讛诪讛 讛讜讗讬诇 讜诪谞转讞讛 讗讘专 讗讘专 诇讗 爪专讬讱 转讜 诇讬转 诇讬讛 诇讗讘讬讬 诇讗砖诪讜注讬谞谉 讘砖诇讗 砖讞讟 讗转 讛讜专讬讚讬谉, 砖砖讗专 讞讜讟讬 爪专讬讻讬谉 讞转讬讻讛, 讜讗诐 砖讞讟 讗转 讛讜专讬讚讬谉 砖讗讬谞讛 爪专讬讻讬谉 讞转讬讻讛 讘砖注转 讘讬砖讜诇 讚讻讘专 砖诪注讬谞谉 诇讛 诪讚专' 讬讛讜讚讛 (讜诪讚驻专讬砖) [讜讻讚驻专讬砖] 注诇讛 专讘 讞住讚讗 讗讘诇 讘砖砖讞讟 讗转 讛讜专讬讚讬谉 讛讜讗 讚爪专讬讱 诇讗砖诪讜注讬谞谉 讚诇讗 诇讻诇 诪讛谞讬讗 砖讞讬讟转 讜专讬讚讬谉 讗诇讗 诇讞讜讟讬 讛讙讜祝 砖讗讚讜拽讬谉 讘讛诐 讗讘诇 讚讬讚讗 讜讚诇讜注讗 砖讗讬谞谉 讗讚讜拽讬谉 讘讛谉 诇讗 诪讛谞讬讗 讞转讬讻转 讜专讬讚讬谉 讗诇讗 讞转讬讻转 注爪诪谉 讜诪诇讬讞转谉 讻谞"诇.
讗讘诇 专讗讬转讬 诇专讗讘"讚 讝"诇 砖讛讗专讬讱 讘讝讛 讛专讘讛 讘讗讬住讜专 诪砖讛讜 讜讝讛 诇砖讜谞讜: 讜讻讬讜谉 讚讗讚讬拽讬 讻讜诇讛讜 诇诪讛 诇讬 诇诪讞砖讘 讚讬讚讗 讜讚诇讜注讗 诪砖讜诐 讚诐 讗讬讘注讬 诇诪讞砖讘 讻讜诇讛讜 讚讜讻转讬, 讜讗祝 注诇 讙讘 讚讗讚讬拽讬 讘讛讚讚讬 诇讬讞砖讜讘 谞诪讬 讻讜诇讛讜 讚讬专讱 讛注讜祝 讚诇讗 讛讜讜 讘讻诇 讛谞讱 讻诇诇, 讜讗诐 诪砖讜诐 讚讘注讜 诇讗驻专讜砖讬 (诪讬谞讬讬讛讜) [讘讬谞讬讬讛讜] 讛谞讱 讚讗住讬专讬 诪砖讜诐 转专讘讗 讜砖讗专 讞讜讟讬 讚讙讜驻讛 讻讜诇讛讜 讗住讬专讬 诪砖讜诐 讚诪讗, 讜诪砖讜诐 讛讻讬 驻专讟 讘讛谞讬 诪砖讜诐 讚诪讗 讛谞讱 讚讝讜讙讬 诇讗 讛讜讜 爪专讬讻讬 诇诪砖专讬, 讜注讜讚 讚讛谞讛讜 诇讗 讞讜讟讬 讛讬讜 讗诇讗 讙讬讚讬诐 讛讜讜, 讜砖诪讗 诪驻谞讬 砖讛谉 住诪讜讻讬谉 诇讜专讬讚讬谉 拽讗 诪砖诪注 诇谉 讚讗驻讬诇讜 讛谞讱 讚住诪讬讻谉 诇讗 诪转讻砖专谉 讘讞转讬讻转 讛讜专讬讚讬谉 诇拽讚专讛 讗诇讗 讗诐 讻谉 讞转讱 诇讛讜 讜诪诇讞 诇讛讜, 讜讻诇 砖讻谉 砖讗专 讞讜讟讬 讛讙讜祝, 讗讘诇 诇爪诇讬 诪讬讛讗 诪转讻砖专讬 讻讜诇讛讜 讘讞转讬讻转 讛讜专讬讚讬谉 讜讘砖讞讬讟转 专讜讘 砖谞讬 讛住讬诪谞讬谉 讘砖注转 砖讞讬讟讛 讜讛讗 讚诪诪爪讛 诇讬讛 砖驻讬专 注"讻.
讜转诪讬讛讗 诇讬 (讚讙诐) [讚讗诐] 讻谉 讻讬讜谉 讚注讬拽专 讞讚讜砖讬 讛讜讗 诇讗砖诪讜注讬谞谉 讚讗祝 注诇 讙讘 讚砖讞讟 讗转 讛讜专讬讚讬谉 讻讜诇讛讜 讙讬讚讬谉 爪专讬讻讬谉 讞转讬讻讛, 讗讬 诇拽讚专讛 讘注讬谞谉 诇讬讛, 讛讜讛 诇讬讛 诇驻专讜砖讬 讜诇诪讬诪专 转专转讬 诪砖讜诐 讚诪讗, 讜讗祝 注诇 讙讘 讚砖讞讟 讗转 讛讜专讬讚讬谉 讗讬 讞转讬讱 诇讛讜 讜诪诇讞 诇讛讜 砖驻讬专 讚诪讬 讜讗讬 诇讗 诇讗. 讜注讜讚 讚诪谞讬 诇讛讜 讞诪砖讛 讞讜讟讬 谞讬谞讛讜, 讜讗诪专 转专转讬 诪砖讜诐 讚诪讗, 诪砖诪注 讚诇讬讻讗 讚讗讬转 诇讛 讛讗讬 讚讬谞讗 讗诇讗 讛谞讬 转专转讬, 讜诇讚讘专讬 (专讘讜转讬谞讜) [专讘讬谞讜] 讝"诇 讻讜诇讛讜 谞诪讬 诪砖讜诐 讚诪讗 谞讬谞讛讜, 讜讛讬讻讬 谞讞讬转 诇诪谞讬谞讗 讞诪砖讛 谞讬谞讛讜 转专讬 诪砖讜诐 讻讱 讜转诇转讗 诪砖讜诐 讻讱, 讗讬 诪谞讬谞讗 诇讗讜 讚讜拽讗, 讜讗祝 注诇 讙讘 讚讗诪专讬谞谉 讘住讜讟讛 驻专拽 讛讬讛 诪讘讬讗 (住讜讟讛 讟讝, 讗) 讗诪专 专' 讬讜讞谞谉 诪砖讜诐 专讘讬 讬砖诪注讗诇 讘砖诇砖讛 诪拽讜诪讜转 讛诇讻讛 注讜拽讘转 讗转 讛诪拽专', 讜讗住讬拽谞讗 讛转诐 讚讗讬讻讗 谞诪讬 注驻专 住讜讟讛 讜转谞讗 讜砖讬讬专, 讜讚讻讜讜转讬讬讛讜 讟讜讘讗 讘讙诪专讗, 诇讗 讚诪讬 诇诪谞讬讬谞讗 讚讛讻讗, [讚讛讻讗] 讜讚讗讬 诪砖诪注 讚讚讜拽讗 拽转谞讬, 诪讚拽讗诪专 讞诪砖讛 讞讜讟讬 讜诪讞诇拽 转专讬 诪砖讜诐 讚诐 讜转诇转 诪砖讜诐 讞诇讘, 讜讗祝 注诇 讙讘 讚拽转谞讬 讚讻讜转讛 讘谞讚讛 驻专拽 讚诐 讛谞讚讛 (谞讚讛 谞讛, 讘) 讚转谞讬讗 转砖注讛 诪砖拽讬谉 讛谉 讘讝讘 讝讬注讛 诇讬讞讛 住专讜讞讛 讜讛专注讬 讟讛讜专讬谉 诪讻诇讜诐 讚诪注转 注讬谞讜 讚诐 诪讙驻转讜 讜讞诇讘 砖讘讗砖讛 诪讟诪讗讬谉 讟讜诪讗转 诪砖拽讬谉 讘专讘讬注讬转, 讗讘诇 专讜拽讜 讜诪讬诪讬 专讙诇讬讜 诪讟诪讗讬谉 讟讜诪讗讛 讞诪讜专讛, 讜讗住讬拽谞讗 讛转诐 讚讗讬讻讗 谞诪讬 诪讬诪讬 讛讗祝 讜专讜拽讜 讜谞讬注讜, 讗祝 注诇 讙讘 讚讗讬讻讗 诪谞讬谞讗 讜诪讞诇拽谉 讻讬 讛讻讗 诇讗 讚诪讜, 讚讛转诐 讛讗 讗诪专 专讘讬 讬讜讞谞谉 讟注诪讗 讚讻讜诇讛讜 讗讬转谞讛讜 讘讻诇诇 讛谞讱 讚拽讗诪专讬 讚转谞讬讗 专讜拽讜 讜讻诇 讚讗转讜 诪专讘讜讬讛, 讜讗驻讬诇讜 诇诪讗谉 讚诪拽砖讬谞谉 诪讬谞讛 诇专讘讬 讬讜讞谞谉 讛转诐 讜拽住讘专 (讛转谞讗) [讚转谞讗] 讜砖讬讬专 诪讬诪讬 讛讗祝, 诪砖讜诐 讚诇讗 驻住讬拽讗 (诇讬转) [诇讬讛] 讻讚讗讬转讗 讛转诐, 讗驻讬诇讜 讛讻讬 诇讗 讚诪讬 讚讛讗 讗诪专 谞诪讬 讟注诪讗 诪砖讜诐 讚诇讗 诪谞讬 讛谞讱 讚驻住讬拽讗 诇讬讛 讚讛讜讜 诪注讬谉 诇注讜诇诐 讻专讜拽讜, 讜注讜讚 讚诪住转诪讗 讻诇 讛讬讻讗 讚拽转谞讬 诪谞讬谞讗 讚讜拽讗 拽转谞讬, 讗诇讗 讗诐 讻谉 诪驻专砖 诇讛 转诇诪讜讚讗 讻讬 讛转诐, 讜讻讚讗诪专讬谞谉 讘拽讚讜砖讬谉 驻专拽 拽诪讗 (讟讝, 讘) 讙诪专讗 讬转讬专讛 注诇讬讜 讗诪讛 讛注讘专讬讛 专"砖 讗讜诪专 讗专讘注讛 诪注谞讬拽讬谉 诇讛谉 砖诇砖讛 讘讗讬砖 讜砖诇砖讛 讘讗砖讛 讜讻讜', 讜讻讬 转讬诪讗 讛讻讗 谞诪讬 转谞讗 讜砖讬讬专, 讜讛讗 讗专讘注讛 拽转谞讬, 讗诇诪讗 讻诇 讛讬讻讗 讚拽转谞讬 诪谞讬谞讗 诪住转诪讗 讚讜拽讗 拽转谞讬, 讜讗诐 讻谉 讛讻讗 讛讬讻讬 讗诪专讬谞谉 讚诇讗讜 讚讜拽讗, 讜注讜讚 砖讛专讗讘"讚 讝"诇 讛诇讱 讘讝讛 诇砖讟转讜 砖讛讜讗 讝"诇 讻转讘 讚讗讬谉 转拽谞讛 诇注讜祝 讜诇讘讛诪讛 诇拽讚专讛 讗诇讗 讘讞转讬讻讛 讗讘专 讗讘专 讘砖砖讞讟 讗转 讛讜专讬讚讬谉, 讜讗祝 注诇 讙讘 讚[诇]爪诇讬 住讙讬 讞转讬讻转 讜专讬讚讬谉 讗讬谉 讻讞 讛诪诇讞 讙讚讜诇 讻讻讞 讛讗砖. 讗讘诇 诇驻讬 诪讛 砖讻转讘讜 专讘讜讜转讗 讝"诇 讚砖讞讬讟转 讜专讬讚讬谉 诪讛谞讬 讗驻讬诇讜 诇拽讚专讛 讜诇讗讜 讚讜拽讗 谞拽讟 专讘 讞住讚讗 讜爪讜诇讛讜, 讚讛讜讗 讛讚讬谉 诇讘讬砖讜诇 讚住讙讬 讘讛讻讬, 讗诇讗 诇驻讬 砖讚专讻谉 砖诇 讘谞讬 讗讚诐 诇爪诇讜转讜 讻讗讞转 谞拽讟 诇讬讛, 讗讬谉 诇讱 诇讜诪专 讻诇砖讜谉 转讬专讜爪讜 砖诇 讛专讗讘"讚 讝"诇 砖讛专讬 讗祝 诇拽讚专讛 住讙讬 讘讞转讬讻转 讜专讬讚讬谉 诇讘讚 讜讗讬谉 诇讱 诇讜诪专 讗诇讗 讻诇砖讜谉 讛专讗砖讜谉 砖讻转讘转讬, 讜讛专讘 讘注诇 讛注讬讟讜专 讝"诇 砖讻转讘 讚诪谞讬谞讗 诇诪注讜讟讬 砖讗专 讛讞讜讟讬谉 讚诇讗 讗住讬专讬 讻诇诇 讚砖讜诪谞讗 讘注诇诪讗 讛讜讗 讻讚讗诪专讬谞谉 讘讟讞讜诇, 诇讗 诪住转讘专讗 讻诇诇, 讚讗诐 讻谉 谞转讜讞 讗讘专 讗讘专 诇诪讛 讘砖诇讗 砖讞讟 讗转 讛讜专讬讚讬谉 [讚讗讬] 诪砖讜诐 讚诐 讛讗讬讘专讬诐 讛(讜)讗 诇讗 驻讬' 诪砖专讗 砖专讬, 讜讗讬 诪砖讜诐 讜专讬讚讬谉 注爪诪谉 讗讘专 讗讘专 诇诪讛, 讘谞讟讬诇转 讜专讬讚讬谉 诇讘讚 住讙讬 讗讜 讘谞转讜讞 讛爪讜讗专, 讗诇讗 讜讚讗讬 诪砖讜诐 讚诐 讛讞讜讟讬谉 拽讗诪专 砖讛讜讗 讗住讜专.



(讘讬爪讬) [讘讬注讬] 讞砖诇转讗 专讘 讗诪讬 讜专讘讬 讗住讬 讞讚 讗住专 讜讞讚 砖专讬 诪讚诇讗 拽讗 讘专讬讬谉 讛谞讬 讗讘专 诪谉 讛讞讬 谞讬谞讛讜. 诇讗 讗讘专 诪谉 讛讞讬 诪诪砖 拽讗诪专, 讚讛讗 讗讻转讬 讗讙讬讚讬 讘讛 讘讘讛诪讛 讜诇讗 讙专注讬 诪讗讘专 讜讘砖专 讛诪讚讜诇讚诇讬谉 讚诇讬转 讘讛讜 讗诇讗 诪爪讜转 驻(讬)专讜砖 讘诇讘讚, 讻讚讗诪专讬谞谉 诇注讬诇 讘驻专拽 讛诪拽砖讛 (讞讜诇讬谉 注讚, 讗) 讗诇讗 讛讻讬 拽讗 讗诪专 讛谞讬 讗讬讻讗 诇诪讙讝专 注诇讬讬讛讜 诪砖讜诐 讗讘专 诪谉 讛讞讬, 讜诪爪讜转 驻(讬)专讜砖 讗讬讻讗 讻讗讘专 讜讘砖专 讛诪讚讜诇讚诇讬谉 讘讘讛诪讛, 讜讗祝 注诇 讙讘 讚专讘 讜专讘 讗住讬 讛诇讻讛 讻专讘 讚专讘讬讛 [讛讜讬], 拽讬讬诪讗 诇谉 讛讻讗 讻专讘 讗住讬, 诪讚讗诪专 诇讬讛 专' 讬讜讞谞谉 诇专"砖 讘专 讗讘讗 讛谞讬 讘讬注讬 讞砖讬诇转讗 砖专讬讬谉 讜讗转 诇讗 转讬讻讜诇 诪砖讜诐 砖谞讗诪专 讗诇 转讟讜砖 转讜专转 讗诪讱, 讜专"砖 讘专 讗讘讗 讚注转讜 诇讞讝讜专 讛讬讛.





专讬讟讘"讗

讞诇讘 砖讛讘砖专 讞讜驻讛 讗讜转讜 诪讜转专 驻讬' 讗驻讬诇讜 诪讚专讘谞谉 讜谞专讗讛 诪驻讬' 专砖"讬 讝"诇 砖讛讜讗 讛砖讜诪谉 砖转讞转 讛讘砖专 讛讗讚讜诐 住诪讜讱 诇讻住诇讬诐 讜讬砖 诪拽讜诪讜转 砖谞讛讙讜 诇讗讻诇讜 讘砖讜专 讜讻砖讘 讜注讝 讻讚讻转讬讘 讘拽专' 讘讛讚讬讗 讜讛讻讬 讗讬转讗 讘驻专拽 讘讛诪讛 讛诪拽砖讛:



讞讬讜专讗 讚转讜转讬 诪转谞讬 讗住讜专. 驻讬' 讞诇讘 砖注诇 讛讻住诇讬诐 讘注讬拽专讬 讛诪转谞讬诐 住诪讜讱 诇讬专讱 讜讛诪转谞讬 诪讻住讬谉 讗讜转讜 讜讛讜讗 诇诪讟讛 诇讛谉 讜讻砖讛讟讘讞 诪驻专拽 讛诪转谞讬' 谞专讗讛 讗讜转讜 讞诇讘 讜诇驻讬讻讱 讗住讜专 砖讗讬谉 讛讘砖专 讞讜驻讛 讗讜转讜 诪讞讬讬诐 讻讚诪驻专砖 讜讗讝讬诇:



诪讬 讗诪专 专讞诪谞讗 诇讗 转讬讻讜诇 讘砖专讗 驻讬' 讚拽住"讚 讚讗住讜专讬谉 诇注讜诇诐 诪讚讬谉 讞诇讘 拽讗诪专 讜讛讚专 诇讬' 讚诇讗 讗住专 诇讛讜 讗诇讗 诪砖讜诐 讚诪讗 讜住讙讬讗 诇讛讜 讘讞转讬讻讛 讻讚诪驻专砖 讜讗讝讬诇.



讞转讻讬' 讜诪诇讞讬' 讗驻讬诇讜 诇拽讚专讛 砖驻讬专 讚诪讬. 驻讬' 专"讬 讛讝拽谉 讝"诇 讚讻讬讜谉 讚讗诪专 讗驻讬诇讜 诇拽讚专讛 诪讻诇诇 讚注讚 讛砖转讗 讘爪诇讬 讗讬讬专讬谞谉 讜讗诪专讬' 讚讗住讜专讬诐 诪砖讜诐 讚诐 讜砖"诪 讚诇爪诇讬 讘注讬 讞转讬讻讛 诪讬讛转 讚讗讬 诇讗 诪讗讬 讗住讜专讗 讚拽讗诪专. 讜讛拽砖讜 注诇讬讜 诪讚讗诪专讬' 讘驻专拽 讛讝专讜注 讗诪专 专讘 讞讜讟讬谉 砖讘诇讞讬 讗住讜专讬谉 讜讻诇 讻讛谉 砖讗讬谞讜 讬讜讚注 诇讬讟诇谉 讗住讜专 诇转转 诇讜 诪转谞讜转 讜诇讗 讛讬讗 讗讬 讘讟讜讬讗 诪讬讚讘 讚讬讬讘讬 讜讗讬 诇拽讚讬专讛 讗讬讬讚讬 讚讞转讬讱 诇讛讜 讜诪诇讞 诇讛讜 诪讬讚讘 讚讬讬讘讬 讛专讬 砖诇讗 讛讝讻讬专 讞转讬讻讛 讗诇讗 讘拽讚专讛: 讜讛讗 讚谞拽讟 讛讻讗 讗驻讬' 诇拽讚专讛 诇讗 讚拽 讜讗讜专讞讗 讚转诇诪讜讚讗 讛讜讗 讘讛讻讬谉: 讜讛讻讬 诪砖诪注 诇拽诪谉 讘砖诪注转讬谉 讙讘讬 讘讬砖专讗 讚讗住诪讬拽 讜讻讚诪驻专砖 注诇讛 讘住"讚: 讜砖诪注转讬谉 讘砖谞砖讞讟讛 讻专讗讜讬 砖砖讞讟 讛讜讜专讬讚讬谉 讚讗讬 诇讗 讗驻讬' 诇爪诇讬 讘注讬 讞转讬讘转 讗讘专 讗讘专 讻讚讗讬转讗 讘驻专拽 讛砖讜讞讟 讜讻转讘 讛专讗讘"讚 讝"诇 讚讻讬 讞转讬讱 诇讛讜 诇讞讜讟讬谉 诇拽讚讬专讛 爪专讬讱 诇转转 讛讞转讱 诇诪讟讛 讘砖注' 诪诇讬讞讛 讚讻诇 讚讗讬讻讗 讞转讜讻' 讞转讜讻讛 讘注讬谞谉 诇讛讜 诇诪讟讛 讻讚讬 砖讬讝讜讘 讛讚诐. 注讜讚 讻转讘 讝"诇 讛专讜爪讛 诇爪讗转 讬"讞 讘讞转讬讻转 讛讞讜讟讬谉 讬讞转讜讱 讻诇 讗讘专 讜讗讘专 诪讛诐 诇砖谞讬诐 讜讬砖讘专 讗转 讛注爪诐 诇砖谞讬诐 讜诇讗 讬讞转讜讱 注诇 讞讬转讜讱 讘砖专 讻讬 驻注诪讬诐 砖讛讞讜讟讬谉 讗讚讜拽讬诐 讘注爪诐 讜讬讞转讜讱 讛讘砖专 讜讬讛讬讜 讛讞讬转讜讱 拽讬讬诪讬谉 讜讙诐 诇讗 讬住诪讜讱 讘驻讬专讜拽 讛讗讘专讬诐 讝讛 诪讝讛 讻讬 诪转驻砖讟讬诐 讛诐 诇转讜讱 讛讗讘专 讜诪转专讻讻讬谉 注讚 诇讞讜转 讛讘砖专 讜砖诐 讛讚诐 专讘讛 讜诪砖诐 爪专讬讱 诇讞转讻谉 讻讬 讛驻转讞 谞驻转讞 讜专讞讘 诇讬爪讬讗转 讛讚诐 诪砖诐: 讜讘砖注转 讛诪诇讬讞讛 讬转谉 讛讞转讜讱 诇诪讟讛 讘讬专讬讚' 讜讻谉 讛讚诐 讬讜爪讗 讬驻讛 注"讻.



专讬砖 诪注讬' 讘讗诪转讗 讘注讬 讙专讬专讛: 注讬拽专 讛驻讬' 讻驻讬专砖"讬 讝"诇 讚专讬砖 诪注讬' 讛讜讗 讻砖讛讚拽讬谉 讬讜爪讗讬谉 诪讛拽讬讘讛 讜爪专讬讱 诇讙专讜专 讞诇讘 砖注诇讬讛诐 注讚 讗讜专讱 讗诪讛 讜讻谉 驻讬' 专"转 讝"诇 讜诇讗 讻诪讜 砖驻讬' 砖拽讜专讗 专讬砖 诪注讬' 诇诪讛 砖讛讜讗 讘住讜祝 讛讚拽讬谉 住诪讜讱 诇讞诇讞讜诇转 讚讛讻讬 拽专讬' 诇讬讛 专讬砖 诪注讬' 讜讛讜讗 住讜祝 诪注讬'.



讞诪砖讛 讞讜讟讬 讛讜讬. 驻讬' 讞诪砖讛 诪拽讜诪讜转 砖讬砖 讘讛谉 讞讜讟讬诐 讚讬讚讗 讜讚诇讜注' 诪砖讜诐 讚诪讗 讜讚注转 诪讜专讬 讛专讗"讛 讝"诇 砖讗讬谉 讝讛 讗诇讗 讘讘讛诪讛 讚讜诪讬讗 讚讗讬讚讱 诪砖讜诐 转专讘讗 讗讘诇 讘注讜祝 转讜专转 讘砖专 注诇讬讛诐 讜讗讬谉 诪讜专讬 讛专砖讘"讗 讝"诇 诪讜讚讛 诇讜 讙诐 诇讗 讻转讘讜 讝讛 讘转讜'.



讗讬 讞转讱 讜诪诇讞 诇讛讜 砖驻讬专 讚诪讬 驻讬' 诇拽讚专讛 讚讗讬 诇爪诇讬 诇讗 讘讗 诪讬讚讬 讚谞讜专讗 砖讬讬讘 诇讛讜 讜讻讚讻转讬讘谞讗 诇注讬诇. 讻转讘 讘注诇 讛转专讜诪讜转 讝"诇 砖讛讞讜讟讬谉 砖转讞转 讛诇砖讜谉 讛专讬 讛谉 讘讻诇诇 讚诇讜注讗 讛讞讜讟讬谉 砖讘讻转祝 讘讻诇诇 讚讬讚讗 讜爪专讬讱 诇讞转讻谉 讜诇诪诇讞谉 诇拽讚专讛.



讜讚诪讜拽专讗 驻讬 拽专讜诐 砖诇 诪讜讞 讘讬注讬 讞砖讬诇转讗 驻讬' 讘讬爪讬 讛讗讘专 砖谞注拽专讜 拽爪转 讜诪注讜专讬谉 注讚讬讬谉 讜砖诇讗 谞注拽专讜 诇讙诪专讬 专讘 讗住专 驻讬' 诪砖讜诐 讗讘专 诪谉 讛讞讬 讜诪讚专讘谞谉 讘注诇诪讗 诪砖讜诐 诪爪讜转 驻专讬砖 讚讜诪讬' 讚讗讘专 讜讘砖专 讛诪讚讜讚诇讬谉 讚讟驻讬 诪讬讛讗 诇讬讻讗 讜专讘 讗住讬 砖专讬 讚讗驻讬' 诪谞讜转 驻专讬砖' 讗讬谉 讘讛谉 讚讞讬讜转 讗讬转 讘讛讜 讻讚诪驻专砖 讜讗讝讬诇. 讜讗祝 注诇 讙讘 讚专讘 专讘讜 讚专' 讗住讬 讛讬诇讻转讗 讻专讘 讗住讬 诪讛讗 讚讗诪专 诇讬讛 专讘讬 讬讜讞谞谉 诇专讘 砖诪谉 讘专 讗讘讗 讜讗转 诇讗 转讬讻讜诇 诪砖讜诐 讗诇 转讟讜砖 转讜专转 讗诪讱 讻转讘 讛专诪讘"诐 讝"诇 讘讬注讬 讞砖讬诇转讗 讗住讜专讬谉 诪驻谞讬 诪谞讛讙 讗讘讜转讬谞讜 砖谞讛讙讜 讘讜 讗讬住讜专 讜讗讬谞讜 谞讻讜谉 讚诇讬砖谞讗 讚讗转 诇讗 转讬讻讜诇 诇讗 诪砖诪注 讻谉 诇讻讱 谞专讗讛 砖诇讗 讗住专 讗诇讗 诇专讘 砖诪谉 诇驻讬 砖谞讛讙讜 讗讬住讜专 讘诪拽讜诪讜 讜讗祝 注诇 驻讬 砖讘诪拽讜诪讜 砖诇 专"讬 诇讗 谞讛讙讜 讘讜 讗讬住讜专 讚专讘 砖诪谉 讚注转讜 诇讞讝讜专 讛讜讬.





讛诪讗讬专讬

讻砖诐 砖讘讬讗专谞讜 讘讞讜讟讬谉 讻讱 讬砖 讘拽爪转 诪拽讜诪讜转 拽专讜诪讜转 砖讛诐 讗住讜专讬诐 诪砖讜诐 讞诇讘 讜讛诐 砖诇砖讛 拽专讜诐 砖注诇 讛讻讜诇讬讗 讜讛讜讗 诪转讞诇拽 诇砖谞讬诐 讗讞讚 砖讛讜讗 诪驻住讬拽 讘讬谉 讛讻讜诇讬讗 讜讛讞诇讘 砖注诇讬讛 讜讝讛讜 讗住讜专 诪讚讘专讬 住讜驻专讬诐 讜讛砖谞讬 拽专讜诐 讛诪讻住讛 讞诇讘 砖注诇讬讛 讜诪谉 讛转讜专讛 讛讜讗 讗住讜专 砖讞诇讘 讙诪讜专 讛讜讗 拽专讜诐 砖注诇 讛讟讞讜诇 讗住讜专 讻诇讜 诪讚讘专讬讛诐 讗讘诇 诪讛 砖讬砖 诪诪谞讜 注诇 专讗砖讜 讛讙住 讜讛讜讗 砖谞拽专讗 讛讚讚 讗住讜专 诪谉 讛转讜专讛 拽专讜诐 砖讘讻住诇讬诐 讗住讜专 诪谉 讛转讜专讛:



讞讜讟讬谉 讜拽专讜诪讜转 讗诇讜 砖讗住专谞讜 诪砖讜诐 讞诇讘 爪专讬讱 诇讞讟讟 讗讞专讬讛诐 讜讗讬谉 诇讛诐 转拽谞讛 讗诇讗 讘讛讜爪讗讛 讜讛砖诇讻讛 讗诇讗 砖讗诐 讘砖诇诐 砖讬注讜专诐 讘砖砖讬诐 讜诪"诪 讬砖 讘讘讛诪讛 讞讜讟讬谉 讗讞专讬诐 讜拽专讜诪讜转 砖讛诐 讗住讜专讬诐 诪砖讜诐 讚诐 讜讬砖 诇讛诐 转拽谞讛 讘讞转讬讻讛 讜诪诇讬讞讛 讗祝 诇拽讚讬专讛 讗讜 讘讞转讬讻讛 诇讘讚 讜诇爪诇讬:

讞讻诪转 砖诇诪讛

讙诪' 讗诪专 专讘 住驻专讗 诪砖讛 讻讜'. 谞"讘 讻讬 讛讗讬 讙讜讜谞讗 讘讙诪专讗 讘住讜祝 讘讬爪讛 讗诪专 专讘 住驻专讗 诪砖讛 讜诇砖诐 驻讬' 专砖"讬 讘讬拽专讗 讚诪砖讛 拽讗 诪砖转讘注 讗讘诇 讘驻' 诇讜诇讘 讛讙讝讜诇 (住讜讻讛 讚祝 诇"讛) 驻专砖"讬 诪砖讛 讙讚讜诇 讛讚讜专 讜讛讬讬谞讜 讻驻讬专讜砖讗 讚讛讻讗:


砖诐 讗诪专 诇讬讛 讞讜转 讘讬讛 讻讜'. 谞"讘 诇砖讜谉 讙讜讚 讗讞讬转:


砖诐 讗诇讗 讚讻讜诇讬讛 讗诪专 诇讬讛 讻讜' 讻爪"诇:


砖诐 讘讬注讬 讞砖讬诇转讗 讻讜'. 谞"讘 诇砖讜谉 讞砖诇讬 讚讜讚讬 驻讬' 讘讬注讬 讝讻专 砖谞转诪住诪住讜 注专讜讱:


专砖"讬 讘讚"讛 讞诇讘 砖讛讘砖专 讻讜' 讜讻砖讻诇讛 讗讜转讜 讘砖专 讻讜' 讻爪"诇 讜讛砖讗专 谞诪讞拽. 讜谞"讘 讘住"讗 讗讬谞讜:


讘讗"讚 讜讙诐 讘注讬谞讬 专' 讻讜'. 谞诪讞拽 专' 讜谞"讘 讘住"讗 讗讬谞讜:


讘讚"讛 讗诇讗 诇讗讜 讚讻讜诇讬讛 砖诇 讟讞讜诇 讻讜诇讛 讻爪"诇:





专砖"砖

讙诪专讗 讜讗"专 讗讘讗 讻讜' 讞诇讘 砖注诇 讛诪住住 讻讜'. 讻爪"诇 讘讜'. 讜讻谉 讘诪讬诪专讬' 讚讘转专讬':



砖诐 讗讬诇讬诪讗 砖注诇 讛讚讚 讗诪讗讬 讗"讞 注诇讬讜 讗诇讗 讚讻讜诇讬讛. 讻爪"诇 讜讻诪讜 砖讛讜讗 讘驻专砖"讬:



专砖"讬 讚"讛 讞诇讘 砖讛讘砖专 讻讜'. 讜讻砖讻诇讛 诇诪讟讛 讗讜转讜 讘砖专 讻讜'. 讻爪"诇:



讘讗"讚 诇驻讬 砖讗讜转讜 拽专讜诐 讗"讞 讞驻讜讬 讘砖专 讗讘诇 讘讗专抓 讻讜'. 讻"谞 讚爪"诇 讜诇诪讞讜拽 转讬讘讜转 砖讚拽 讛讜讗. 讜讻谉 诇讬转谞讛讜 讘讛注转拽转 讛专讗"砖 讜讛讟讜专. 讗讜诇诐 讛讘"讬 砖诐 讛注转讬拽讜 讻诪讜 砖讛讜讗 诇驻谞讬谞讜:



专砖"讬 讚"讛 讛诪住住. 砖讛讜讗 转讜转讘 拽专讜诐 讜谞拽诇祝. 注讬' 诇注讬诇 (诪讟 讘) 讜讘驻讬专讜砖讜:



专砖"讬 讚"讛 讜讝讛讜 讞诇讘 砖注讛"讚. 砖谞讞诇拽讜 讘讜 专讬"砖 讜专"注. 注诪砖"讻 砖诐 讘住"讚:



专砖"讬 讚"讛 讞讜转 讘讬讛 讟驻讬. 讘诪拽讜诐 注讜讘讬讜 砖讛讜讗 诪讞讜讘专 讻讜'. 讻爪"诇:



转讚"讛 讞诪砖讛. 驻讬' 讘拽讜谞讟' 砖诪讞讜讘专讬诐 讻讜'. 讻爪"诇:





讛讙讛讜转 讬注讘"抓

转讜住' 讚"讛 讞转讻讬壮 讜讻讜壮 爪专讬讱 讻讗谉 讞转讬讻讛. 谞"讘 专"诇 讘诪讝专拽讬:


专砖状讬 讚"讛 讞讜转 讜讻讜' 砖讛讜讗 诪讞讜讘专 砖诐 诇讻专诐 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 讜讝讛讜 讜讻讜' 讘讗诇讜 讟专驻讜转. 讜注"砖 讘专砖"讬 讚"讛 讗祝 讻诇 讜爪"注:





讚讜专 专讘讬注讬

讚祝 爪状讙 注状讗 转讜住壮 讞转讻讬壮 讜诪诇讞讬壮, 讘住讛状讚, 诪讚谞转谉 讛讘讛状讙 砖讬注讜专 诇砖讛讬讬转 诪诇讬讞讛 讻砖讬注讜专 爪诇讬讬壮 注讻状诇. 讻讜讜谞转诐 讚诪讛讗 讚砖诪讜讗诇 讚诪诇讬讞讛 讛专讬 讛讜讗 讻专讜转讞 讗讬谉 专讗讬壮, 讚讬砖 诇驻专砖 讚诪诇讬讞 诇讗讜专讞讗 拽讗诪专 讜诇讗 诪诇讬讞讛 诇拽讚专讛, 讗讘诇 诪讘讛状讙 讚讬诇讬祝 诪讚砖诪讜讗诇 讚砖讬注讜专 诪诇讬讞讛 讻砖讬注讜专 爪诇讬壮 诪讜讻讞 讚诪驻专砖 讛讗 讚砖诪讜讗诇 讚诪诇讬讞 诇拽讚专讛 拽讗诪专, 讜讘讙讜祝 砖讬讟转 专状转 注讬讬谉 诇拽诪谉 讘住讜讙讬壮 讚讻讘讚讗 讜讘诪讛 砖讻转讘谞讜 砖诐 讜讚讜状拽.


讙诪专壮 讗转诪专 讟讘讞 砖谞诪爪讗 讞诇讘 讗讞专讬讜 讜讻讜壮, 注讚 讜讛诇讻转讗 诇讛诇拽讜转讜 讘讻讝讬转 诇注讘专讜 讘讻砖注讜专讛 注讻状诇 讛讙诪壮, 讬讚讜注 讚诇讗 砖讬讬讱 讛诇讻转讗 讘诪拽讜诐 讚诇讬讻讗 诪讞诇讜拽讜转, 讜讻驻讬 讛谞专讗讛 诪专 讝讜讟专讗 诇讗 驻诇讬讙 讗专状驻, 讜诇讻谉 讗诪专 谞诪讬 讗诪专 诪专 讝讜讟专讗 讜诇讗 诪专 讝讜讟专讗 讗诪专, 讜诪状诪 讚注转 讛专砖讘状讗 讝状诇 讚诪专 讝讜讟专讗 讗转讗 诇讗驻诇讜讙讬 讗讚专状讬, 讚讘注讬 讻讝讬转 讘诪状讗, 讗讜诇诐 讛专讬状祝 讜讛专诪讘状诐 讝状诇 驻住拽讜 讻诪专 讝讜讟专讗 讜讻专状驻 讚诪驻专砖, 讚专状讬 讜专讘 讬讛讜讚讛 诇讗 驻诇讬讙讜 讜诇驻状讝 谞砖讗专 讛拽讜砖讬壮 讚讙诪壮 拽讗诪专 讜讛诇讻转讗 诪讻诇诇 讚驻诇讬讙讜, 讜注讬讬谉 讘诪讛专砖状诇 讝状诇 讚专讜爪讛 诇转专抓 讝讗转, 讗讘诇 讚讘专讬讜 讗讬谞诐 诪讜讘谞讬诐 讜诪住转诪讗 讟注讜转 讛讚驻讜住 注专讘讘讜 讚讘专讬讜 注讚 砖讛诪讛 诪砖讜诇诇讬诐 讛讘谞讛. 讗讜诇诐 诇驻注状讚 谞专讗讛 诇驻专砖 讚讜讚讗讬 诪专 讝讜讟专讗 诇讗 驻诇讬讙 讗专状驻, 讗诇讗 讚诪诪讛 讚讗诪专 讚砖讬注讜专讗 讚专讘 讬讛讜讚讛 讘讻砖注讜专讛 讛讜讗 讘诪拽讜诐 讗讞讚 讜砖讬注讜专讗 讚专状讬 讘讻讝讬转 讛讜讗 讗驻讬壮 讘讘壮 讜讙壮 诪拽讜诪讜转, 谞爪诪讞 诪诪讬诇讗 讚讗驻砖专 诇讜诪专 讚诇讗 讻专状驻, 讚诇注讜诇诐 诇注讘专讜 讜诇讛诇拽讜转讜 讞讚 砖讬注讜专讗 讛讜讗, 讗诇讗 讚拽讗诪专 砖诇 诪状讗 讘注讬谞谉 注讻状驻 讘讻砖注讜专讛, 讗讘诇 讘讬谉 讻讜诇诐 讙诐 诇注讘专讜 讘注讬谞谉 讻讝讬转, 讗诇讗 讚驻讞讜转 诪讻砖注讜专讛 诇讗 诪爪讟专祝 诇讻讝讬转, 讜专壮 讬讜讞谞谉 讚讬讘专 诪砖讬注讜专 砖讘讬谉 讛讻诇 讜讛讜讗 讻讝讬转 讜讗驻讬壮 诇注讘专讜, 讜诇讗 诪诇拽讬谞谉 讻诇诇, 讜诇讻谉 讘注讬 讻讗谉 诇拽讘讜注 讛诇讻转讗 讚诇讗 转讬诪讗 讻讬讜谉 讚诇驻讬 讚讘专讬 诪专 讝讜讟专讗 讛专讬 讘注讬谞谉 诇讬讚注 讛讗讬 砖讬注讜专讗 讚讻砖注讜专讛 讙诐 诇专状讬 讚讗诪专 讘讻讝讬转 讚讛讬讬谞讜 诇注谞讬谉 爪讬专讜祝 讘壮 讜讙壮 诪拽讜诪讜转 讚诇讗 诪爪专驻讬谞谉 驻讞讜转 诪讻讝讬转, 拽诪状诇 讚谞讬讛讜 讚讝讛 讜讚讗讬 讗诪转 讻谉 讛讜讗 诪状诪 讛诇讻转讗 讙状讻 讻专状驻 讚讬砖 讞讬诇讜拽 讘讬谉 诇注讘专讜 讜讘讬谉 诇讛诇拽讜转讜 讚讘讻砖注讜专讛 诇讞讜讚 诪注讘专讬谞谉 讜诪状诪 讙诐 讘讻讝讬转 讚诪诇拽讬谞谉 讘注讬谞谉 讜讚讗讬 讚讘讻砖注讜专讛 讘诪状讗 注讻状驻 讚驻讞讜转 诪讻砖注讜专讛 诇讗 诪爪专驻讬谞谉 诇讻讝讬转. 讜驻诇讗 转专讗讛 讚讛专诪讘状诐 讝状诇 诪砖谞讛 讛讗 讚讗诪专讜 讘讙诪壮 讘讘壮 讜讙壮 诪拽讜诪讜转 讜讻转讘 讗驻讬壮 讘诪拽讜诪讜转 讛专讘讛, 讜诇讻讗讜壮 专爪讛 诇砖诇讜诇 讘讝讛 讚讘讻讝讬转 诪爪专驻讬谞谉 讙诐 驻讞讜转 诪讻砖注讜专讛 讜爪状注 讜讚讜状拽.





驻转讞 注讬谞讬诐

讞讜讟讬谉 砖讘讬讚 讜讻讜'. 讛诪注讬讬谉 讘住驻专 专讗讘"谉 讘讚祝 谞"讘 注"讚 讬专讗讛 讚诇驻讜诐 专讬讛讟讗 讬砖 诇讜 讙讬专住讗 诪讞讜讚砖转 讘住讜讙讬讬谉 注"砖. 专拽 讘注讬谞讬讱 转讘讬讟 讚讘专讬 专砖"讬 讘住讜讙讬讬谉 讘转讞讬诇讛 讜住讜祝 讜驻讜拽 讞讝讬 诪"砖 讛专讘 诪注讚谞讬 诪诇讱 讜讛讚拽 讛讟讬讘:


诪砖讛 诪讬 讗诪专 专讞诪谞讗 讜讻讜'. 驻讬专砖"讬 诪砖讛 转诇诪讬讚 讞讻诐. 讜讘诪拽讜诐 讗讞专 讻转讘 专砖"讬 诪砖讛 讙讚讜诇 讛讚讜专 讜注讬讬谉 讘讞转讬诪转 诪讛专"砖 谉' 讜讬诇讬讬住讬讚 注诇 转砖讜讘转 讛专讘 驻谞讬 诪砖讛 讞"讗 住讬诪谉 讬"讘 讜专讘讬谞讜 讛讗专"讬 讝爪"诇 讻转讘 讚转诇诪讬讚 讞讻诐 诪讜驻诇讙 讘讚讜专讜 诪转注讘专 讘讜 谞讬爪讜抓 诪专注"讛 讜诪砖讜"讛 讗诪专讜 讘砖"住 讘讻诪讛 讚讜讻转讬 讻讬 讛讻讗 诪砖讛 讜讻讜':





砖注专讬 转讜专转 讘讘诇

(爪讙 专注"讗) 讛讗讬 转专讘讗 讚转讜转讬 诪转谞讬 讗住讬专.鈥斪�"讛 讙讬专住转 专砖"讬 讜专讗"砖, 讜讻谉 谞专讗讛 诪驻讬' 专"讙 讗讘诇 讛专讬"祝 讙讜专住 "讞讬讜讜专转讗 讚转讜转讬 诪转谞讬 讗住讬专", 讜讻"讛 讘注专讜讱 注' 讞讜讜专.


(爪讙 讗) 转专讘讗 讚拽诇讬讘讜住转讗 讗住讜专.鈥斪ㄗ�"讬 讻转讘: "注爪诐 拽讟谉 讛讜讗 讜诪讜谞讞 注诇 注爪诐 砖拽讜专讬谉 讛谞拽讗", 讜讬讚讜注 砖讛谞拽"讗 讛讬讬谞讜 注爪诪讜转 讛讞诇爪讬讬诐 讛诪讜谞讞讬诐 诪砖谞讬 爪讚讬 讛注爪诐 讛拽讟谉 讛谞"诇. 讗讘诇 讘砖讘转 拽谞讘 讗 驻讬' 专砖"讬, 讚拽诇讬讘讜住转 讛讬讬谞讜 注爪诐 砖诇 讛谞拽"讗 注爪诪讛, 讜讻谉 谞专讗讛 诪谉 讛专讬"祝 讻讗谉 讜讘讛"讙 讛诇' 讞诇讘, 讜讻谉 注讬拽专, 砖讛专讬 专砖"讬 诇讟注诪讜 讻讗谉 讛讜讻专讞 诇驻专砖 诇诪讟讛 注诇 "注讜拽抓" 砖讛讜讗 "讛谞拽讗", 讜讻"讻 诇注讬诇 谞讟 讗. 讗讘诇 诪砖谞讛 砖诇讬诪讛 讛讬讗 讘转诪讬讚 驻"讚 砖讛注讜拽抓 讻讜诇诇 讗转 讛讗诇讬讛 注诐 讛注爪诐 砖讘拽爪讛 讛砖讚专讛 讜讙诐 讞讜诇讬转 讛诪转谞讬诐, 讗讘诇 注爪诪讜转 讛讞诇爪讬讬诐 谞讻诇诇讬诐 砖诐 注诐 讛专讙诇讬诐 (注"砖). 讜讝讜讛讬 讙诐 讚注转 讛注专讜讱, 砖讻转讘 讘注' 注拽抓 讗': "驻讬' 讛注讜拽抓 讛讜讗 讛注爪讛 讻讚讻转讬讘 诇注讜诪转 讛注爪讛", 讜讛讬讬谞讜 讛注爪诐 讛拽讟谉 砖讘拽爪讛 讛砖讚专讛 讛诪讜谞讞 注诇 注爪诐 讛谞拽"讗. 讜讘注' 拽诇讬讘讜住转 讻转讘: "驻讬' 拽诇讬讘讜住转 讘讬谉 讛驻拽拽诇讜转", 讜讘注' 驻拽拽诇 讻转讘 讘砖诐 住驻专讗: "讞诇讘讜 讛讗诇讬讛 转诪讬诪讛 诇讛讘讬讗 讗转 讛讞诇讘 讛住诪讜讱 诇讗诇讬讛 讝讛 讞诇讘 砖讘讬谉 讛驻拽讜拽诇讜转". 讜注讬' 讘住驻专 专诪"讞 讗讬讘专讬诐 诇专讜驻讗 讛' 讬讛讜讚讛 诇讬讘 拽爪谞诇住讜谉 (注诪' 注讙), 砖讙诐 讛讜讗 诪讜讻讬讞 讻谉.





讬诐 砖诇 砖诇诪讛

讚讬谉 讞诇讘 砖转讞转 讛诪转谞讬诐 讗住讜专 讜讛讜讗 转讞转 讛讻住诇讬诐 讜谞专讗讛 讘讙讜讘讛 讛讻住诇讬' 讜讗讞"讻 谞讘诇注 转讞转 讘砖专 讗讚讜诐 讚拽 讜诪转驻砖讟 转讞转 讗讜转讜 讘砖专 讘讻诇 讛讻住诇 讜讻诇 砖讛讘砖专 讞讜驻讛讜 诪讜转专 讜讻砖讻诇讛 诇诪讟讛 讗讜转讜 讘砖专 讬讜爪讗 诪诪谞讜 拽专讜诐 注讘 讜诇讘谉 讜转讞转 讗讜转讜 拽专讜诐 注讘 讬砖 诇讜讘谉 讞诇讘 讜讬砖 诇谞拽专讜 讘讬谉 讘讻讘砖 讘讬谉 讘砖讜专 讜讞诇讘 讘拽诇讬讘住' 讗住讜专 讜注谞讜砖 讻专转 讜讛讬讬谞讜 注爪诐 拽讟谉 讜诪谞讬讞 注诇 注爪诐 砖拽讜专讬谉 讛谞"拽讗 讜诪讞讜讘专 诇讞讜诇讬讗 讛讗诇讬讛 诪诇诪注诇讛 讜注诇讬讜 讬砖 讞诇讘 转讞转 专讗砖 讛诪转谉 砖拽讜专谉 诇讜谞讘讬"诇 讜讻谉 讞诇讘 砖注诇 讛拽诇讬讘讜住转 诪诪拽讜诐 砖讛讬专讻讬诐 诪讞讘专讜转 谞诪讬 讗住讜专 讜讞讬讬讘讬诐 讻专转:


讙讜驻讗 讗"专 讗讘讗 讗专"讬 讗"砖 讞诇讘 砖讛讘砖专 讞讜驻讛 讗讜转讜 诪讜转专 讗讬谞讬 讜讛讗诪专 专"讗 讗专"讬 讗"砖 讛讗讬 转专讘讗 讚转讜转讬 诪转谞讬 讗住讜专 讜讛专讬"祝 讙专住 讞讜讜专转讗 讚转讜转讬 诪转谞讬' 讗诪专 讗讘讬讬 讘讛诪讛 讘讞讬讬' 驻专讜拽讬 诪驻专拽讬 讻讚驻讬' 诇注讬诇 讜驻讬专砖"讬 讞诇讘 砖讛讘砖专 讞讜驻讛 讗讜转讜 讛讬讬谞讜 讞诇讘 砖注诇 讛讻住诇讬诐 砖转讞转 讛讻诇讬讜转 讜谞专讗讛 讘讙讜讘讛 讛讻住诇讬诐 讜讗讞"讻 谞讘诇注 转讞转 讘砖专 讗讚讜诐 讚拽 讜诪转驻砖讟 转讞转 讗讜转讜 讘砖专 讘讻诇 讛讻住诇讬' 讜诪砖讛讘砖' 讞讜驻讛 讗讜转讜 诪讜转专 讻砖讻诇讛 讗讜转讜 讘砖专 讬讜爪讗 诪诪谞讜 拽专讜诐 注讘 讜诇讘谉 诇讘讚 拽专讜诐 讚拽 讜拽诇讬砖 讛诪转驻砖讟 讘讻诇 讛讻住诇讬诐 砖讗住讜专 诪砖讜诐 讞诇讘 讻讚诇拽诪谉 讜转讞转 讗讜转讜 拽专讜诐 注讘 讬砖 讞诇讘 讜讬砖 谞讜讛讙讬谉 讗讬住讜专 讘讗讜转讜 讞诇讘 诇驻讬 砖讗讜转讜 拽专讜诐 讗讬谞讜 讞砖讜讘 讞讬驻讜讬 讘砖专 砖讚拽 讛讜讗 讗讘诇 讘讗专抓 讗砖讻谞讝 谞讜讛讙讬谉 讘讜 讛讬转专 讜讙诐 讘注讬谞讬 谞专' 讚讞讬驻讜讬 讙诪讜专 讛讜讗 注"讻 讜讻转' 讛讗讙讜专 注诇 讞诇讘 砖转讞转 讗讜转讜 拽专讜诐 注讘 讜诇讘谉 砖专讘讜 讛讗讬住讜专讬谉 讜讘谞讬 住驻专讚 谞讜讛讙讬谉 讘讜 讗讬住讜' 讘讻讘砖 讗讘诇 讘砖讜专 专讗讬转讬 专讜讘 讛诪谞拽专讬' 砖诪住讬专讬' 讛拽专讜' 讛诇讘谉 诇讘讚 讜讗讬谉 诪谞拽专讬谉 砖讜诐 讞诇讘 诪转讞转讬讜 讻诇诇 讝讜诇转 拽爪转 谞砖讬诐 讻砖讬专讜转 砖诪谞拽专讜转 讙诐 讛讞诇讘 砖转讞转 讛拽专讜' 讛讛讜讗 讜讬讬砖专 讻讞谉 讻讬 讗讜转谉 砖讗讬谉 诪谞拽专讬谉 诇讗 诪爪讗讜 讬讚讬讛诐 讜专讙诇讬讛诐 讻讬 讗讬谉 诇讞诇拽 讘讬谉 讻讘砖 诇砖讜专 讜讻讘专 讛砖讬讘 讛专砖讘"讗 注"讝 讻讜' 讜讘住诪"讙 讛讜住讬祝 讜诪讞诇讘 砖注诇 讛讻住诇讬诐 讛讜讗 讜讞讬讬讘讬谉 注诇讬讜 讻专转 注"讝 讻转' 专"讗 诪诪讬"抓 讜讝"诇 住诪讜讱 诇讝谞讘 讬砖 砖讜诪谉 讛讗诇讬讛 讜注诇讬讛 讬砖 讞诇讘 讛拽诇讬讘讜住转 砖讗诪专谞讜 讜讗讜转讜 讞诇讘 讜砖讜诪谉 讛讗诇讬讛 讚讘讜拽讬诐 讝讛 讘讝讛 讜讗讬谉 讘讬谞讬讛诐 讗诇讗 讙讬讚 讗讞讚 诇讘谉 讻注讬谉 讜诪专讗讛讜 讻诪专讗讛 砖讜诪谉 诪讛 砖注诇 讗讜转讜 讙讬讚 讻注讬谉 拽专讜诐 诇讘谉 讗住讜专 讘讻专转 讜诪讛 砖转讞转讬讜 诪讜转专 诪讟注诐 讞诇讘 砖讛讘砖' 讞讜驻讛 讗讜转讜 讜爪专讬讱 诇讙专讜专 讗讜转讜 讛讙讬讚 讬驻讛 讜诇驻讬 砖讛讜讗 诇讘谉 讟讜注讬诐 讘讜 讻诪讛 讘"讗 讜讗讬谉 讬讜讚注讬谉 诇讛驻专讬砖 讘讬谉 讞诇讘 诇砖讜诪谉 注"讻. 讜讘讙诇讬诇 砖诇谞讜 谞讛讙讜 讛讟讘讞讬诐 诇讛住讬专 讗讜转讜 讞诇讘 砖转讞转 拽专讜诐 讛注讘 讗祝 讘讞诇拽 砖诇驻谞讬诐 讗诇讗 砖讗讬谉 诪谞拽专讬诐 讗讜转讜 诇讙诪专讬 讗诇讗 讚专讱 讛注讘专讛 讜转专讘讗 讚转讜转讬 诪转谞讬 驻讬专砖"讬 讝讛讜 注诇讬讜谞讜 讜讙讜讘讛讜 砖诇 讗讜转讜 讞诇讘 砖驻讬专砖转讬 拽讜讚诐 砖讬讻住讛 讛讘砖专 讜讗讜转讜 讙讜讘讛 注爪诪讜 诪讻讜住讛 讘诪转谞讬 砖拽讜专讬谉 诇讜谞讘讬"诇砖 砖专讞讘讜 诪专讞讬讘 诇诪讟讛 诪爪诇注讜转 拽讟谞讜转 讜诪讻住讬讛讜 讜讻砖讛讟讘讞讬诐 诪驻专讬砖讬诐 谞专讗讛 讗讜转讜 讞诇讘 注"讻 转讜 诪住拽讬谞谉 讘住讜讙讬讗 讗专"讗 讗"专 讬讛讜讚讛 讗"砖 讛讗讬 转专讘讗 讚拽讬诇讘讜住转 讗住讜' 讜注谞讜砖 讻专转 讜讝讛讜 讞诇讘 砖注诇 讛讻住诇讬诐 驻讬专砖"讬 转专讘讗 讚拽讬诇讘讜住转 注爪诐 拽讟谉 讛讜讗 讜诪讜谞讞 注诇 注爪诐 砖拽讜' 讛谞"拽讗 讜诪讞讜讘专 诇讞讜诇讬讗 讛讗诇讬讛 诪诇诪注诇讛 讜注诇讬讜 讬砖 讞诇讘 转讞转 讛专讗砖 讛诪转谉 砖拽讜专讬谉 诇讜谞讘讬"诇砖 注"讻 讜讛讗讬 注爪诐 拽讟谉 砖讻转讘 专砖"讬 诇讗讜 讚讜讜拽讗 拽讟谉 讛讜讗 砖讛专讬 讗专讜讱 讛讜讗 讜讛讜讗 讛讗住讬转讗 砖讛讘讜讻谞讛 谞讻谞住转 讘讜 砖讛讬讬谞讜 拽讜诇讬转 讛讗诇讬讛 讗诇讗 砖讘专讗砖 讛注爪诐 诇诪注诇讛 讛讜讗 注讙讜诇 讻注讬谉 诪专讚讛 拽讟谞讛 讜讝讛讜 诇讘谉 讚谞拽专讗转 拽诇讬讘讜住转 讗讘诇 讛专讬"祝 讻转讘 砖转专讘讗 讚拽诇讬讘讜住转 讛讜讗 讞诇讘 砖注诇 讛讻住诇讬诐 驻讬' 讛讬讻讗 讚诇讬讬驻谉 讗讟诪讛转讗 讜讝讛讜 讞诇讘 砖注诇 讛讻住诇讬' 讜诇驻讬讻讱 谞拽专讗 诪讬 砖专讙诇讜 讗讞转 讙讘讜讛 讻住讜诇 讻讚转谞谉 讛砖讞讜诇 讜讛讻住讜诇 讙讘讬 诪讜诪讬谉 讜讻谉 讻转讘 讛住诪"讙 讜讝"诇 讜讘砖讗诇转讜转 讚专讘 讗讞讗讬 讜讘讛"讙 讻转讘讜 讞诇讘 砖注诇 讛讻住诇讬诐 讛讜讗 讞诇讘 砖注诇 讛拽诇讬讘讜住转 讘诪拽讜诐 砖讛讬专讻讬诐 诪讞讘专讜转 讜讻谉 讻转讘 专讘讬谞讜 诪砖讛 讞诇讘 砖讘注讬拽专 讛讬专讬讻讜' 诪讘驻谞讬诐 讞讬讬讘讬谉 注诇讬讜 讻专转 讜讛讜讗 讚转讜转讬 诪转谞讬 讜讛讜讗 讞诇讘 砖注诇 讛讻住诇讬诐 注"讻 讜讗诇讜 讜讗诇讜 讚讗"讞 讜注讜讚 讻转讘 讛专讬"祝 讜拽讗诪专讬 专讘讜转讗 砖讛讞诇讘 砖转讞转 讛砖讜诪谉 砖讘专讗砖 讛讻住诇讬诐 讛讜讗 讞讬讜专转讗 讚转讜转讬 诪转谞讬 讜拽专讜诐 诪驻住讬拽 讘讬谉 讝讛 讞讬讜专转讗 讜讘讬谉 讛砖讜诪谉 砖转讞转 讝讛 讛讞讬讜讜专讗 讜讛注诇讬讜谉 讗住讜专 讜讛转讞转讜谉 诪讜转专 注"讻 讜讻转讘 诪讛专"专 讬讜住祝 拽讗专"讜 诪讛 砖讻转讘 讛专讬"祝 讘讞讬讜专讗 讚转讜转讬 诪转谞讬 谞专讗讛 讚讛讬讬谞讜 讞诇讘 诇诪讟讛 讗讞专 讙诪专 讛爪诇注讜' 讗爪诇 讞讜讟 讛砖讚专讛 讘讬谉 讗讜转讜 讘砖专 讘讬谉 驻谞讬 讘砖专 讛住诪讜讻讬' 诇注讜专 讬砖 讻诪讬谉 砖讜诪谉 讜讛讜讗 谞拽诇祝 讘住讻讬谉 讻诪讜 砖讛讞诇讘 谞拽诇祝 讜讝讛讜 砖讻转讘 砖讛讞诇讘 砖转讞转 讛讘砖专 砖讘专讗砖 讛讻住诇讬诐 砖讛专讬 讘砖专 讝讛 讘专讗砖 讛讻住诇讬诐 讛讜讗 讜诪讛 砖讻转讘 砖转讞转 讝讛 讛讞讬讜专讗 讬砖 砖讜诪谉 讛讬讬谞讜 驻谞讬' 讘砖专 砖讛诐 讻诪讬谉 砖讜诪谉 讜讬砖 讘谞讬 讗讚诐 砖讗讬谞谉 谞讝讛专讬谉 讘讜 讜讗讞专讬' 诪谞拽专讬谉 讗讜转讜 诪讛讻讘砖 讜诇讗 诪讛砖讜专 讜讗讬谉 讟注诐 讘讚讘专讬讛诐 讜诇讗 专讬讞 讘诪注砖讬讛诐 砖讗讬谉 诇讞诇拽 讘讬谉 讻讘砖 诇砖讜专 讜砖诪注转讬 讘砖诐 诪讛专"专 讬讜住祝 讟讗讬讟"爪拽 谞专"讜 砖讝讛讜 讞诇讘 砖讛讬讜 谞讜讛讙讬谉 讘讜 讛讬转专 讘谞讬 讗专讙讜谉 注讚 砖讘讗 讛专讘 讛讙讚讜诇 诪讛专"专 讬爪讞拽 诇讬讜讗"谉 讝"诇 讗诇讬讛诐 讜讗住专讜 诇讛诐 讜专讗讬转讬 讘谞讬 讘讜专讬"讬谉 砖诪谞拽专讬谉 讞诇讘 讝讛 讗讱 讗讬谞诐 诪谞拽专讬谉 讗诇讗 注讚 讞爪讬 专讞讘讜 讜讗驻砖专 砖讟注诪讗 诪砖讜诐 讚诇讬讻讗 诇诪讬诪专 讘讬讛 讚讘讛诪讛 讘讞讬讬讛 讗讬驻专讜拽讬 诪驻专拽讬 讗诇讗 注讚 讞爪讬讜 讜讗讬谞讜 谞讜讛讙 诇谞拽专讜 讻讜' 讜讻谉 谞讻讜谉 诇注砖讜转 诪讗讞专 砖讗讬谉 讗谞讜 讬讜讚注讬谉 讘讬专讜专 讛讚讘专 诪讗谉 驻诇讙 诇谉 诇讗住讜专 讞爪讬讜 讜诇讛转讬' 讞爪讬讜 注"讻 讜诪讚讘专讬 讛诪专讚讻讬 诪砖诪注 诇讛讚讬讗 砖诪讛 砖讻转讘 专讘讬 讗诇讬注讝专 诪诪讬"抓 诇注讬诇 讜讛讘讬讗讜 讛住诪"讙 砖住诪讜讱 诇讝谞讘 讬砖 砖讜诪谉 讛讗诇讬讛 讻讜' 讛讜讗 驻讬专砖 讛专讬"祝 砖讻转讘 讙讘讬 转讜转讬 讚讞讬讜专转 讻讜':


讚讬谉 讘砖专 讞讬 砖谞转谞讜讛 讘讞讜诪抓 讻讚讬 诇讛爪诪讬转 讚诪讜 讘转讜讻讜 讗诐 砖讛讛 讻"讻 注讚 砖谞转讗讚诐 讛讘砖专 讗讝 讛讞讜诪抓 讗住讜专 诇讗讜讻诇讜 讞讬 讜讗讬谉 诇讜 讛讬转专 诇讘砖诇讜 讗诇讗 讘讞转讬讻讛 讜诪诇讬讞讛 讜讗诐 诇讗 砖讛讛 讻"讻 注讚 砖谞转讗讚诐 讛讘砖专 讜讛讞讜诪抓 诪讜转' 讜讚讬谉 讘砖讚 砖谞爪专专 讛讚诐 诪讞诪转 诪讻讛 讗住讜专 诇讘砖诇讜 注讚 砖讬讞转讜讱 讛诪拽讜诐 讜讬诪诇讞谞讜 讬驻讛 诇爪诇讬 讗"爪 讞讬转讜讱 讜讚讬谉 讞讜讟讬谉 砖讘讬讚 讜砖讘讻转祝 讜讘诇讞讬 讜讘诇砖讜谉 讜讘爪讜讗专 讜讻诇 讛讞讜讟讬谉 讛讗住讜专讬谉 诪砖讜诐 讚诐 诇讘砖诇 爪专讬讱 诇讻转讞讬诇讛 诇谞拽讘谉 讜诇讛住讬专谉 讜讗讬 讛转讻讜讛 讜诪诇讞讬' 诇拽讚讬专讛 砖驻讬专 讚诪讬 讜讗诐 讘砖诇讜 讘诇讗 讞转讬讻讛 讜诪诇讬讞讛 讘注讬谞谉 住' 谞讙讚 讛讙讬讚讬谉 讜诇爪诇讬 诪讚讬谞讗 讗"注 讞转讬讻讛 讜诇讗 诪诇讬讞' 讗驻讬' 诇讻转讞讬诇讛 讗讱 讛诪谞讛讙 讛讜讗 诇谞拽专 讗讜转' 讜诇讬讟讜诇 讻诇 讛讙讬讚讬谉 讜讗驻讬' 诇爪诇讬讬讛 讜讗诐 诇讗 谞讟诇谉 讜诇讗 讞转讻谉 讘爪诇讬讬讛 讗讜 讘诪诇讬讞讛 谞讜讟诇谉 讗讞"讻 讜讗"爪 拽诇讬驻转 讛讘砖专 住讘讬讘讬讜:

讗诪专 专"讗 讗专"讬 讗"砖 讞诇讘 砖注诇 讛诪住住 讜讘"讛 讗住讜专 讜注谞讜砖 讻专转 讜讝讛讜 讞诇讘 砖注诇 讛拽专' 讜驻讬专砖"讬 讜诇讗 砖讝讛讜 注讬拽' 讞诇讘 讛诪讻住讛 讗转 讛拽专讘 砖讛讜讗 转讜转讘 拽专讜诐 讜谞拽诇祝 讗诇讗 砖讗讜转讜 讞诇讘 讛诪讻住讛 讗转 讛拽专讘 讚讘讜拽 诇讞诇讘 砖注诇 讛诪住住 讜讘"讛 讜谞专' 讚讜拽讗 诪讛 砖注诇讬讛诐 讗讘诇 诪讛 砖讘讬谉 讛诪住诐 讜讘"讛 讘诪拽讜诐 讚讘讜拽讛 讗讬谞讜 讗诇讗 砖讜诪谉 讜诇讗 讞诇讘 讻讗砖专 讻转讘 讛诪专讚讻讬 讘砖诐 专"讬 讜诪"诪 谞讛讙讜 讗讬住讜专 讘讻讜诇谉 讜砖砖讗诇转诐 注诇 讻专住 砖诇讗 谞讬拽专讜讛讜 诪谉 讛讞诇讘 讜谞诪诇讞 注诐 讘砖专 讗讬 讗讬讻讗 讘讻专住 讙讜驻讗 住' 讻谞讙讚 讛讞诇讘 讛讚讘讜拽 讗驻讬' 讛讻专住 诪讜转专 诪讬讛讜 讛讞诇讘 砖注诇讬讜 讬谞拽专 注讚讬讬谉 讜讬住讬专谞讛 诪注诇讬讜 讜讛砖讗专 诪讜转专 讗讘诇 砖讗专 讛讞转讬讻讜' 讘砖专 砖讗爪诇讜 砖讬讙讬注 讘讞诇讘 砖讗讬谉 讘讛谉 讘讻诇 讗' 讘驻谞讬 注爪诪讛 住' 诇讘讟诇 讛讞诇讘 砖注诇 讛讻专住 讗住讜专讜转 讜讗讬谉 诪爪讟专驻讬谉 讘讬讞讚 诇讘讟诇 讛讞诇讘 讻讬讜谉 讚讗讬谉 讛讞诇讘 诪驻注驻注 诪讞转讬讻讛 诇讞转讬讻讛 讘诇讗 专讜讟讘 讻诪"砖 诪讟讬驻转 讞诇讘 讗诐 诇讗 谞讬注专 讜讻讬住' 讜讗诐 讬砖 住驻拽 讘讗讜转谉 讞转讬讻讜' 讛专讘讛 讚讗讬讻讗 诇讗讬住转驻讜拽讬 讚讬诇诪讗 讘讛讗 谞讙注 讗讜 讘讛讗 谞讙注 讻诇 讻讛"讙 讻讜诇讜 诪讜转专 讚讞讚 讘转专讬 讘讟讬诇 讜讗驻讬' 讗诐 讛诐 讞转讬讻讜转 讛专讗讜讬讛 诇讛转讻讘讚 诪砖讜诐 讚讛讗 讚讗诪专 讞讛"诇 讗驻讬' 讘讗诇祝 诇讗 讘讟讬诇 讛"诪 讻砖讛讜讗 讗住讜专 诪讞诪' 注爪诪讛 讻讙讜谉 讞转讬讻讛 谞讘讬诇讛 讜讟专讬驻讛 讜讻讬讜爪讗 讘讛谉 讗讘诇 讻讛"讙 砖讗住讜专 诪讞诪转 讚"讗 讛讘诇讜注 讘讜 讗驻讬' 谞讬讻专转 转讞讬诇讛 讗讬讝讛 讞转讬讻讛 谞讙注讛 讜谞讗住专讛 讜谞转注专讘讛 讗讞"讻 讘砖转讬' 讜诇讗 诪讬谞讻专转 讘讟诇讛 讘专讜讘 讻"砖 讛讬讻讗 砖诇讗 讬讚注 诪注讜诇诐 讗讬讝讜 谞讙注 讘讞诇讘 讜讗讬讝讜 诇讗 谞讙注讜 讘讞诇讘 讚砖专讜 讻讜诇讛讬 诪住驻讬拽讗 讚讗讻诇 讞讚讗 讗讬讻' 诇诪讬诪专 讚讬诇诪' 讛讗 诇讗 谞讙注 讜砖专讜 注讻"诇 讜讛谞讛 住讘专转讜 谞讛讬 讚专讜转讞 讘诪诇讬讞' 讻讘讬砖讜' 讻诪"砖 专"讬 讜讻诪"砖 诇拽诪谉 诪"诪 诇讗 注讚讬祝 诪讘讬砖讜诇 讙讜驻' 讚诇讗 诪住讬讬注讬转 讛讞转讬讻讜转 诇讘讟诇 讛讗讬住讜专 讻"讗 讘谞讬注专 讜讻讬住讛 讗讘诇 讘诇讗 谞讬注专 讜讻讬住' 讗讜转讛 讞转讬讻讛 砖谞讙注 讘讗讬住讜专 谞讗住专讛 讗诐 讗讬谉 讘讛 住' 讻谞讙讚 讛讗讬住讜专 讗讘诇 讚注转 砖讗专 专讘讜转讬' 讗讬谞讜 讻谉 讗诇讗 诪砖注专讬谞谉 诪诇讬讞讛 讘住' 讻诪讜 讘讘讬砖讜诇 讜讗诐 讗讬谉 住' 讘砖讗专 讛讞转讬讻讜转 谞讙讚 讛讞转讬讻讛 砖讛讞诇讘 讚讘讜拽 讘讛 谞讗住专讜 讻讜诇谉 讻诪"砖 诇拽诪谉 讘砖诪注转讗 讚讙讚讬 砖爪诇讗讜 讘讞诇讘讜. 讗专"讬 讗"砖 专讬砖 诪注讬讗 讘讗诪转讗 讘注讬 讙专讬专讗 讜讝讛讜 讞诇讘 砖注诇 讛讚拽讬谉 讻转' 讛专讗"砖 砖驻讬专砖"讬 砖讛专讗砖 砖诇 诪注讬讬诐 讛讚拽讬谉 讛讬讜爪讗讬谉 诪谉 讛拽讬讘' 爪专讬讱 诇讙专讜专 讛讞诇讘 诪讛谉 注讚 砖讬注讜专 讗诪讛 诪驻谞讬 砖住诪讜讻讬谉 诇讞诇讘 讜诪讻讗谉 讜讗讬诇讱 讛诐 讚讘讜拽讬' 讘讛讚讜专讗 讚讻谞转讗 讜讛讜讗 砖讜诪谉 讜诪讜转专 讜讘诇讘讚 砖讬谞拽专讜 讗讜转讜 诪谉 讛讜讜专讬讚讬谉 砖讘讜 讜讛专诪讘"诐 讝"诇 讻' 讞诇讘 砖注诇 讛拽讬讘讛 讛讜讗 讞诇讘 砖注诇 专讗砖 讛诪注讬讬' 讜注讜讚 讻转' 砖讬砖 诪谉 讛讙讗讜谞讬诐 砖讻转讘讜 讚专讬砖 诪注讬讬讗 讛讜讗 住讜祝 讛诪注讬讬诐 砖讬砖 讘讜 讛专讬注讬 注讻"诇 讜讛专砖讘"讗 讻转' 砖诇"谞 讚诇讗 谞拽专讗 诪注讬讬讗 讗诇讗 讻专讻砖转' 讗讜 讞诇讞讜诇讬转 讜诪"诪 讛诪谞讛讙 诇谞拽专讜 讜讻"讻 讛讻诇 讘讜 讛诪谞讛讙 诇讙专讜专 砖谞讬讛诐 诪讬讛讜 砖诇 爪讚 讛拽讬讘讛 讜砖诇 爪讚 讛讻专讻砖转讗 讗讬谉 讙讜专专讬谉 讗讜转讜 诇讙诪专讬 诇驻讬 砖讬砖 砖诐 讞诇讘 讟讛讜专 讗讘诇 诪住讬专讬' 诪谉 讛拽专讜诐 讛讗专讜讱 注诐 讞诇讘讜 砖讗讬谞讜 讚讘讜拽 注诐 讻专讻砖转讗 讻砖讗专 砖讜诪谉 注讻"诇 讜讻' 诪讛专"讬 拽讗专"讜 讜讝"诇 讜讻谉 讛讜讗 讘讗"讞 讜注讻砖讬讜 谞讛讙讜 诇讛住讬专 诪讛讻专讻砖转讗 讛谞拽专讗讜转 讟讘讞讬讗 砖讛讜讗 住讜祝 讛诪注讬讬诐 讚讘专 诪讜注讟 讻讞爪讬 讗诪讛 讗讜 驻讞讜转 讗驻砖专 砖讛诐 转讜驻住讬' 注讬拽专 讛驻讬专讜砖 讛讗' 讚讗专讗砖 讛诪注讬讬诐 拽讗诪专 讜诇讗 讗住讜祝 讗讜 讗注"驻 砖讛诐 诪驻专砖讬诐 讚讗住讜祝 讛诪注讬讬诐 拽讗诪专 转讜驻住讬' 注讬拽专 讻讚讘专讬 讛专诪讘"诐 砖诇讗 讛讝讻讬专 讗讜专讱 讜诪砖诪注 讚讘讚讘专 诪讜注讟 住讙讬 讜讬"砖 讬爪讗 讬讚讬 砖谞讬讛诐 诇讛住讬专 讗讜专讱 讗诪讛 诪讻讗谉 讜讗讜专' 讗诪讛 诪讻讗谉 注讻"讚 讜诪谞讛讙 砖诇谞讜 诇谞拽专 讗讜专讱 讗诪讛 诪谉 讛讻专讻砖转' 讜诇讛转讞讬诇 诪谞拽讘 讛专讬注讬 讜谞讛讙讜 诇谞拽专 讗讜转讜 爪讚 砖诇 讙讜祝 讗讘诇 爪讚 讛注诇讬讜谉 砖讗讬谞讜 诪讞讜讘专 诇讞诇讘 讛讻住诇讬诐 讻诇诇 诇讗 讜拽讜专讬谉 讗讜转讜 砖讬讟讜"诇 讜讛谞砖讬诐 专讙讬诇讬谉 诇谞拽专 诪讘' 爪讚讚讬谉 讘讻专讻砖转讗 砖诇 注讝讬诐 讜砖讗诇转讬 诇谞砖讬诐 讜讗诪专讜 诪驻谞讬 砖讬砖 诇注讝讬诐 拽专讜诐 讙"讻 诇诪注诇讛 讻诪讜 诪诇诪讟讛 讜讛拽专讜诐 讘砖注转 讛谞讬拽讜专 讛讜讗 谞拽诇祝 讻讗讞' 注诐 讞诇讘 砖注诇讬讜 讻诪讜 讛爪讚 砖诇 诪讟讛 讗讘诇 讘讻讘砖 讗讬谉 注诇讬讜 拽专讜诐 诪诇诪注诇讛 讜谞专讗讛 讚诪砖讜诐 诇讗 驻诇讜讙 谞讛讙讜 诇谞拽专 讘砖诇 注讝 诪讘' 爪讚讚讬谉 诪讗讞专 砖讚讜诪讬谉 讝讛 诇讝讛 讘拽专讜诪讬' 讚讜诪讬讗 讚拽专讜诐 砖诇 讛讬讜转专转 讻讚驻讬' 诇注讬诇 注讜讚 讻' 讘讛讙"讗 驻' 讙"讛 讬讟讜诇 讞诇讘 砖注诇 讛拽讘讛 讚讗拽砖转' 讚讗讬转专' 注讚 讗诪讛 诪谉 讛诪注讬讬诐 砖诇 拽讘讛 讜讬驻专讬讚谞讜 讘谞讞转 砖诇讗 讬谞转拽 讘讻讞 讜讬砖讗专 诪诪谞讜 注诐 讛讻谞转' 讜讻' 讛诪' 砖诐 讚讻砖讟讘' 诪讜砖讱 讛讚拽讬谉 讘注讜讚谉 讞诪讬谉 讗讬谞讜 谞讚讘拽 讞诇讘 讘讛谉 讜谞砖讗专 讗讜转讜 讞诇讘 讛讟注讜谉 讙专讬专讗 讘讛讚讬讗 讚讻谞转讗 讛诇讻讱 讛讘讗 诇讗讻讜诇 诪讛讚专讗 讚讻谞转讗 讬讙专讜专 讗诪讛 诪谉 讛讞诇讘 诇爪讚 讛拽讘讛 讜讗诐 诪砖讱 讛讟讘讞 讘讚拽讬诐 讜诇讗 谞讜讚注 诪拽讜诐 爪讚 讛拽讘讛 爪专讬讱 诇讙诇讞 诇讞转讜讱 讛讚专讗 讚讻谞转讗 住讘讬讘 注讘讬讜 讻讚"讝 讘诪拽讜诐 砖谞转讚讘拽 讘讛 注讻"诇:


讚讬谉 讞讜讟讬谉 砖讘注讜拽抓 砖拽讜专讬谉 讛谞拽"讗 讗住讜专讬诐 讜讛诐 讛' 讞讜讟讬谉 砖讘讻驻诇 讙' 诪讬诪讬谞讗 讜诪驻爪诇讬 诇转专讬 转专讬 讜转专转讬 诪砖诪讗诇讗 诪驻爪诇讬 诇讙' 讙' 讜爪专讬讱 诪讗讜讚 诇讬讝讛专 诇砖讜诇驻谉 讘注讜讚谉 讞诪讬谉 讜讗诐 诇讗 讞诪讬诪讜 爪专讬讱 诇讞讟讜讟讬 讗讞专讬讛谉 砖讬诪爪' 诪住驻专谉 讜拽砖讛 诇讞讟讜讟 讜讗诐 讬砖专讛 讘诪讬诐 讛"诇 讻讞诪讬诪讬:


讗诪专 专"讬 讗"砖 讞讜讟讬谉 砖讘注讜拽抓 讗住讜专讬谉 驻讬' 注讜拽抓 讛谞拽"讗 讜讛讬讬谞讜 讛' 讞讜讟讬谉 讚诪住讬拽 讛' 讞讜讟讬谉 讗讬转 讘讬讛 讘讻驻诇讗 驻讬' 驻诇讗谞讙"讗 讙' 诪讬诪讬谞讗 讜讘' 诪砖诪讗诇谞讜 转诇转讗 诪驻爪诇讬 诇讘' 讘' 转专讬 诪驻爪诇讬 诇转诇转讗 转诇转讗 谞"诪 讚讗讬 砖诇讬祝 诇讬讛 注讚 讚讞诪讬诪讬 诪砖转诇驻讬 讜讗讬 诇讗 讘注讬 讞讟讜讟讬 讘转专讬讬讛讜 驻讬专砖"讬 注讚 砖讬诪爪讗' 讻诪住驻专 讛讝讛 讜专讗砖讜谉 诪讞讜讘专 讘砖讚专' 讜专讗砖讬 讛驻爪诇讬诐 谞讚讘拽讬' 转讞转 讛讞讝讛 讘专讗砖讬 讛爪诇注讜转 讜讻转' 讛转讜' 讛讗讬 讞讟讬讟' 诇讗 讛讜讬 讗诇讗 诪讚专讘谞谉 讞讚讗 讚讛讗 讞诇讘 讗诪专 专讞诪谞讗 讜诇讗 讞讜讟讬谉 讜注讜讚 砖注诇 讛讻住诇讬' 讜诇讗 砖讘转讜讱 讛讻住诇讬诐 讜诪"诪 爪专讬讱 诇讞讟讟 讗讞专讬讛诐 诪讚专讘谞谉 讜诇讗 讚诪讬 诇讘砖专 讛讞讜驻讛 讗转 讛讞诇讘 讚砖专讬 讚讛讻讗 讘讛诪讛 讘讞讬讬讛 驻专讜拽讬 诪驻专拽讬讛 讜谞诪砖讻讬谉 讛讞讜讟讬谉 讘讛诇讬讻转谉 讜诪转讙诇讬谉, 讗"讻 讻讬讜谉 讚讘诇讗"讛 专讜讘谉 讙诇讜讬讬谉 讗祝 诪讛 砖讘转讜' 讛讘砖专 讗住讜专 诪讚专讘谞谉 注"讻 讜讻' 注讜讚 讜爪专讬讱 诇讛讝讛专 讗讜转' 砖拽讜谞讬' 讞诇拽 砖诇 驻谞讬诐 诇讞讟讟 讗讞专讬讛诐 注讚 讛讞讝讛 讜讻转' 讛讗讙讜讚讛 砖爪专讬讱 诇讛讝讛专 讘讛谉 诪讗讜讚 诇砖讜诇驻谉 讞诪讬谉 讜诪讬 砖讗讬谞讜 注讜砖讛 讻谉 诇讗 讬讜讻诇 诇讞讟讟 讛讻诇 讜讛谉 谞砖讗专讬诐 讘讜 讘爪讚 砖诇驻谞讬诐 砖拽讜谞讬谉 诪谉 讛讟讘讞讬诐 讜讻谉 讗讬转讗 讘讛讙"诪 讜讝"诇 讛住诪"拽 讻' 讛专"讬 讗讬 砖诇讬祝 诇讛讜 讞诪讬诪讬 诪砖转诇驻讬 讜讗讬 诇讗 讘注讬 讞讟讜讟讬 讘转专讬讬讛讜 讜讗讬 砖专讬讜' 讘诪讬诐 讛讜讬 诇讬讛 讻讞诪讬诪讬 讜诪讜专讬 讛专讘 专"讬 讛讬讛 谞讜讛讙 砖诇讗 讛讬讛 讗讜讻诇 讻诇诇 诪讗讜转' 讞转讬讻讛 诇驻讬 砖讗讬谉 讛讟讘讞讬谉 谞讝讛专讬谉 诇讛住讬专 讗讜转' 讞诪讬诪讬 注"讻 讜讬讬砖专 讻讞讜 砖讛讞诪讬专 讜讞讜诪专讗 讬转讬专' 砖讛专讬 讗讬谞讜 讗诇讗 诪讚专讘谞谉 讜讗"讻 诇诪讛 谞讞诪讬专 诪住驻拽 讜专讗讬转讬 讘讬谉 讛诇讬拽讜讟讬诐 砖讻' 讙讚讜诇 讗' 诪谉 讛讗讞专讜谞讬诐 诇讙讚讜诇 砖讻谞讙讚讜 讘诇"讝 诪讗讞专 砖讘讗转讬 诇讛讞诪讬专 讞讜诪专讗 讬转讬专讗 讗祝 讻谞讙讚 讛讛诇讻讛 诇爪讗转 讬讚讬 讻诇诐 诇诪讛 讗讬谉 讗转讛 诪讞诪讬' 砖诇讗 诇讗讻讜诇 讘砖专讛 诪转谞讬' 砖拽讜专讬谉 驻诇谞讜"拽 讻讜' 讗诇诪讗 砖讞讜诪专讗 讬转讬专讗 诇专讜讘 驻专讬砖讜转 讛讜讗 讘驻专讟 诇驻讬 诪"砖 讛专砖讘"讗 讘讞讬讚讜砖讬讜 讜讝"诇 讜讗讞专讬诐 讻' 讚诇讗讜 诇诪讬诪专讗 讚讗讝讬诇 讜诪讞讟讟 诇讬讛 注讚 诪拽讜诐 砖讛诐 讻诇讬谉 讚讛讗 讘诇讬注讬 讘讘砖专 讜诪讜转专讬谉 讗诇讗 诇驻讬 砖讛谉 讞讜讟讬谉 讚拽讬谉 讛专讘讛 拽讗诪专 讚讘注讬 讞讟讬讟讛 注讚 砖讬诪爪讗 诪谞讬讬谞讜 砖诇诐 注"讻 讜诇讗 谞讛讬讙讬谞' 讻讱 讗诇讗 爪专讬讱 诇讛讝讛讬专 讛诪谞拽专讬' 注诇 讻讻讛 诪"诪 诇讛讝讛讬' 讜诇诪谞讜注 诪诇讗讻讜诇 诇讗 诪爪讬谞讜 讜讘诪专讚讻讬 讻' 讜讝"诇 讜讘住"讬 讻' 讜讝"诇 讞讜讟讬谉 砖讘注讜拽抓 讗住讜专讬' 讬"诪 注讜拽抓 讛谞"拽讗 讘诇注"讝 讜讗讬谞讜 讘拽讬 讘讗讜转谉 讞讜讟讬谉 讻讬 诇讗 讬讚注转讬 讞讜讟讬谉 讛诇讘 讘讗讜转讜 诪拽讜诐 诇讘讚 诪讞讜讟讬 讚讻驻诇讬 讛谞诪砖讻讬' 转讞转 讛诪转谞讬' 讜讗谞讬 砖诪注转讬 讜谞"诇 注讜拽抓 讛讝谞讘 讻讚转谞讬讗 谞讬讟诇 注讜拽爪讜 讻讜' 讛诇讻讱 爪专讬讱 诇讛住讬专 讞讜讟讬 讛讝谞讘 讜谞专讗讛 砖讛讜讗 讗住讜专 诪砖讜诐 讚讙讚讬诇讬 讜讬谞拽专 诪讞诇讘 讛讻诇讬讜转 注"讻 讜讗祝 砖驻讬专讜砖讜 讞讬讚讜砖 讛讜讗 诪"诪 谞讛讙讜 讛诪谞拽专讬诐 诇谞拽专 讞讜讟讬 讛讝谞讘:


讚讬谉 讞讜讟讬谉 讛讟讞讜诇 讜讛讻诇讬讜转 讜讛讻驻诇讬 讗住讜专讬谉 诪砖讜诐 讞诇讘 讜爪专讬讱 诇讞讟讟 讗讞专讬讛诐 讜讗讬谉 讞讬讬讘讬谉 注诇讬讛诐 讜讚讬谉 拽专讜诐 砖注诇 讚讚 讛讟讞讜诇 讜讛讜讗 爪讚 讛讙住 讞讬讬讘讬谉 注诇讬讜 讜砖注诇 砖讗专 讛讟讞讜诇 讗住讜专讬谉 讜讗讬谉 讞讬讬讘讬谉 注诇讬讛诐 讜讟讞讜诇 砖谞爪诇讛 讘诇讗 谞讬拽讜专 讘讟诇 讛讞诇讘 讘讟讞讜诇 注爪诪讛 讜讘讞诇讘 讛讟讞讜诇 讜拽专讜诐 讛注诇讬讜谉 砖注诇 讛讻诇讬讜' 讞讬讬讘讬谉 注诇讬讜 诪砖讜诐 讞诇讘 讙诪讜专 讜拽专讜诐 讛转讞转讜谉 讗讬谉 讞讬讬讘讬谉 注诇讬讜:


讗诪专 讗讘讬讬 讜讗讬转讬诪讗 专"讬 讛' 讞讜讟讬谉 讛讜' 讙' 诪砖讜诐 转专讘讗 讜转专讬谉 诪砖讜诐 讚诪讗 讚讟讞讜诇讬 讜讚讻驻诇讗 讜讚讻讜诇讬转讗 诪砖讜诐 转专讘讗 讚讬讚讗 讜讚诇讜注讛 诪砖讜诐 讚诪讗 诇诪谞"诪 讛谞讜 讚诪砖讜诐 讚诪讗 讗讬 诪讞转讱 诇讛讜 讜诪诇讞 诇讛讜 砖"讚 讛谞讱 诇讬转 诇讛讜 转拽谞转讗 讗专"讻 讜讗讬转讬诪讗 专"讬 讛' 拽专诪讬 讛讜讬 讙' 诪砖讜诐 转专讘讗 讜转专讬谉 诪砖讜诐 讚诪讗 讚讟讞诇讬 讜讚讻驻诇讬 讜讚讻讜诇讬转讗 诪砖讜诐 转专讘讗 讚讘讬注讬 讜讚诪讜拽专', 诪砖讜诐 讚诪讗 讜讛"谞 讗讬讻讗 讛讗讬 谞驻拽讜转讗 讻讚讗诪专谉 讜诪住讬拽 讗诪专 专"讛 转谞讬讗 拽专讜诐 砖注诇 讛讟讞讜诇 讗住讜专 讜讗讬谉 讞讬讬讘讬谉 注诇讬讜 拽专讜诐 砖注诇 讛拽讜诇讬转 讗住专讜 讜讗讬谉 讞讬讬讘讬谉 注诇讬讜 讜讛讗 转谞讬讗 讞讬讬讘讬谉 注诇讬讜 讟讞讜诇 讗讟讞讜诇 诇"拽 讛讗 讚诪讞讬讬讘讬诐 注诇讬讜 讻谞讙讚 讛讚讚 讚讛讬讬谞讜 拽专讜诐 砖注诇 讛诪拽讜诐 注讜讘讬讜 讜讛讗 讚讗讬谞讛 讞讬讬讘讬谉 注诇讬讜 砖诇讗 讻谞讙讚 讛讚讚 砖讗住专讜 诪砖讜诐 讛专讞拽讛 讚砖注诇 讛讚讚 讛讜讗 诪讞讜讘专 砖诐 诇讻专住 讜诇讞诇讘 讙诪讜专 讜诪"讻 诪注砖讛 讘讟讞讜诇 砖谞爪诇讛 讘诇讬 谞讬拽讜专 讜讛转讬专讛 诪讛专"诪 讜讞讘讬专讬讜 诪砖讜诐 讚讘讟诇 讞诇讘 讛讟讞讜诇 讘讟讞讜诇 注爪诪讜 讜讘讞诇讘 讻砖专 砖讘讜 讻讬 讻讱 砖讬注专讜讛讜 讚讛讟讞讜诇 讜讛讞诇讘 讬砖 住' 诪谉 讛讞诇讘 专讗讘讬"讛 讜讛讞讜讟讬谉 讛讗住讜专讬谉 讘讟讞讜诇 讛讜讬 谞诪讬 诪讚专讘谞谉 讻诪讜 讞讜讟讬谉 砖讘注讜拽抓 讜讘住讚专 讛谞讬拽讜专 诇讘"讛注 讻' 讛谞讜讟诇 专讗砖 讛讙讬讚 砖讘转讜讱 讛讟讞讜' 讜诪讜砖讱 讗讜转讜 讜谞诪砖讻讬谉 注诪讜 讙' 讞讜讟讬谉 讜讻"讻 讛专砖讘"讗 讞讜讟讬 砖讘讻讜诇讬讗 讜砖讘讟讞讜诇 讗住讜专讬' 诪砖讜诐 讞诇讘 讜爪专讬讱 诇讞讟讟 讗讞专讬讛诐 注"讻 讗诇诪讗 讚讚讬谞讗 讻讞讜讟讬 砖讘注讜拽抓 砖爪专讬讱 诇讞讟讟 讗讞专讬讛诐 讻讜诇讬讗 讗讻讜诇讬讗 诇"拽 讛讗 讘注讬诇讗讬 讛讗 讘转转讗讬 驻讬' 拽专讜诐 讛注诇讬讜谉 讛讜讗 讞诇讘 诪诪砖 砖注诇 讛讻诇讬讜转 讬砖 注诇讬讜 拽专讜诐 讚拽 讜讛讜讗 讞诇讘 讙诪讜专 讞讬讬讘讬' 注诇讬讜 拽专讜诐 讛转讞转讜谉 讜讛讞讜讟讬谉 砖讘讜 讗讬谞讜 讞讬讬讘讬谉 注诇讬讜 讜讝"诇 讛诪专讚讻讬 讜讙讘讬 讻讜诇讬讗 讙讝专讜 诇讞讟讟 讗讞专讬 讛讞讜讟讬谉 讬讜转专 诪诪讛 砖讙讝专讜 诇讞讟讟 讗讞专 诇讜讘谉 讛讻讜诇讬讗 讚讛讗 讗诪专讬谞谉 诇注讬诇 讞讜讟讬 讻讜诇讬' 讗住讜专讬谉 讜讗讬谉 讞讬讬讘讬谉 注诇讬讛' 讜诇讜讘谉 讻讜诇讬讗 诪住拽讬谞谉 诇注讬诇 讚砖专讬 注"讻 讜诪"诪 讻讘专 讻' 砖讛诪谞讛讙 诇讞讟讟 讗祝 讗讞专 讛诇讜讘谉 砖诇 讻讜诇讬讗 讜讗诐 诪讜转专 诇讗讻讜诇 讗讜转' 讘讘砖讜诇 讗讜 讚讜讜拽讗 讘爪诇讬 讜讻谉 讘砖专 讛诪转谞讬讬诐 砖拽讜专讬谉 诇讜谞讘讬"诇 讗讻转讜讘 讘讜 讗讬"讛 诇拽诪谉 讘驻' 讻"讛 讙讘讬 讗讬谉 诪讞讝讬拽讬谉 讚诐 讘讘谞讬 讛诪注讬讬诐:


讚讬谉 讘讬爪讬 讝讻专 砖谞转诇砖讜 讜注讚讬讬谉 讛诐 诪注讜专讬谉 讘讻讬住 讗住讜专讬谉 讜讚讬谉 讘讬爪转 讙讚讬 讗讜 讟诇讛 注讚 转诇转讬谉 讬讜诪讬谉 砖专讬讬谉 讘诇讗 拽诇讬驻讛 讗驻讬' 诇拽讚讬专讛 诪讻讗谉 讜讗讬诇讱 讗诐 讗讬转讗 讘讛讜 砖讜专讬拽讬 住讜诪拽讬 讗住讜专讬' 讜讗讬 诇讗讜 诪讜转专讬谉 讜转讜讱 诇' 讬讜诐 讗驻讬诇讜 讗讬转 讘讛讜 砖讜专讬讬拽讬 住讜诪拽讗 诪讜转专讬谉:


讘讬注讬 讞砖讬诇转讗 驻讬' 讘讬爪讬 讝讻专 砖诇 讘讛诪讛 砖谞转诇砖讜 讜注讚讬讬谉 讛诐 诪注讜专讬谉 讘讻讬住 讜讻"讻 讛讟讜专 谞诪爪讗 诪"砖 专砖"讬 诪注讜专讬谉 讘讙讜驻讛 诇讗讜 讚讜拽讗 讘讙讜祝 诪诪砖 讗诇讗 讻砖讛谉 诪注讜专讬谉 讘讻讬住 谞拽专讗讬诐 诪注讜专讬谉 讜讛专诪讘"诐 讝"诇 讻' 讘讝"讛诇 讛讘爪讬诐 砖诪注讱 讜谞转拽谉 驻讬' 讗讜 谞转拽谉 讜讛讬讬谞讜 讻诪"砖 讜讘注专讜讱 驻讬' 讘讬爪讬诐 讚讞砖讬诇转' 讛谉 讘讬注讬 讝讻专 砖谞转诪住诪住讜 诪诇砖讜谉 讞砖诇讬 讚讜讚讬 讜驻诇讬讙讬 讘讛 专"讗 讜专' 讗诪讬 讞讚 讗住专 讜讞讚 砖专讬 诪讗谉 讚讗住专 讗诪专 诪讚诇讗 拽讗 讘专讬讬谉 讗诐 讻谉 讻转诇讜砖讬谉 讚诪讬 讜讛讜讬 讗诪"讛 讜诪讗谉 讚砖专讬 住讘专 诪讚诇讗 拽讗 诪住专讞谉 讞讬讜转' 讗讬转 讘讛讜 讗"诇 专"讬 诇专讘 砖诪谉 讘"讗 讛谞讬 讘讬注讬 讞砖讬诇转讗 砖专讬讬谉 讜讗转讛 诇讗 转讬讻讜诇 诪砖讜诐 讗诇 转讟讜砖 转讜专转 讗诪讱 驻讬' 讜讛讜讗 讛讬讛 诪讘讘诇 讜砖诐 谞讛讙讜 讘讛谉 讗讬住讜专 讜讗"诇 讘诪拽讜诪讱 诇砖诐 诇讗 转讬讻讜诇 讗"谞 讗驻讬' 诇砖诐 讘讗"讬 讗"诇 砖诇讗 讬讗讻诇诐 诪讗讞专 砖讚注转讜 诇讞讝讜专 讜拽"诇 讻专"讗 讚讗诪' 讘驻"拽 讛讬讻讗 砖讚注转讜 诇讞讝讜' 谞讜转谞讬谉 注诇讬' 讞讜诪专转 诪拽讜诐 砖讬爪讗 诪砖诐 讻"讻 讛转讜' 讜讻"讻 讛专砖讘"讗 讗讘诇 讛专诪讘"诐 讻' 砖讗住讜专 诇讗讜讻诇谉 诪诪谞讛讙 砖谞讛讙讜 讻诇 讬砖专讗诇 诪拽讚诐 砖讛专讬 讛讜讗 讚讜诪讛 诇讗诪"讛 讜谞专' 诪讚讘专讬讜 讚讘讻诇 讚讜讻转' 讗住讜专讬谉 讜讻"驻 讛专讗"砖 讜讛专"谉 讚讗谞讜 讘转专 讘谞讬 讘讘诇 讙专讬专谞讗 讜讗住讬专 诇谉 讜讻转讘 讛专"谉 讘谞讬 讘讘诇 诪讚讬谞讗 讗住专讬 诇讛讜 讜诇讗 诪诪谞讛讙讗 诇讞讜讚 讜讻"谞 诪讚讘专讬 专砖"讬 转讜 诪住讬拽 讗诪专 诪专 讘专 专"讗 讛谞讬 讘讬注讬 讚讙讚讬讗 注讚 讙' 讬讜诪讬谉 砖专讬讬谉 讘诇讗 拽诇讬驻' 讗驻讬' 诇拽讚讬专讛 诪讻讗谉 讜讗讬诇讱 讗讬 讗讝专注谉 讗住讜专讬谉 讜讗讬 诇讗 讗讝专注谉 砖专讬讬谉 诪谞讗 讬讚注讬谞谉 讗讬 讗讬转 讘讛讜 砖讜专讬讬拽讬 住讜诪拽讬 讗住讜专讬谉 诇讬转 讘讛讜 砖讜专讬讬拽讬 住讜诪拽讬 砖专讬讬谉 讜讻' 讛诪"诪 讗"讬 讗诐 讛讝讻讬专讜 讘讙诪' 讙讚讬 诇诪注讟 讘讛诪讛 讙住讛 讚讗驻讬' 转讜讱 诇' 讬讜诐 讬讛讬讜 讗住讜专讬谉 讜讻' 注讜讚 诪转讘讗专 诪讚讘专讬 专讘讬谞讜 砖讘讬爪转 讙讚讬 讗讜 讟诇讛 讗驻讬' 谞专讗讛 讘讛诐 讞讜讟讬谉 讗讚讜诪讬诐 讻诇 转讜讱 诇' 讬讜诐 诪讜转专讬谉 讜讻"讻 讛专砖讘"讗 砖讗讬谉 讗讜讚诐 讝讛 讗诇讗 砖讜诪谉 讜驻砖讜讟 讛讜讗 注讻"诇:


讚讬谉 讘诪拽讜诐 砖讗讬谉 讗讜讻诇讬谉 讻诇讬讜转 讜诇讜谞讘讬"诇 讜讟讞讜诇 讻"讗 讘爪诇讬 讗讬谉 诇讘讟诇 诪谞讛讙 讘驻谞讬讛诐:


驻住拽 谞专' 讘注讬谞讬 讛讗 讚讗住专讬谞谉 讘讬注讬 讚讞砖讬诇转讗 诪讗讞专 砖讗谞讜 谞讙专专讬谉 讗讞专 讘谞讬 讘讘诇 讜讛讜讗 讗住讜专 诪讚讬谞讗 讜诇讗 诪诪谞讛讙 讻讚驻讬' 讛讗 讗讬 讛讜讛 诪诪谞讛讙 砖讗讬谉 诇讛 砖讜专砖 讜讬住讜讚 诪谉 讛转讜专讛 讜诇讗 诪讙讝讬专转 讞讻诪讬诐 讗讬谉 诇谞讜 诇讬诇讱 讗讞专 讛诪谞讛讙 讜诪"讛 诪"砖 讛讟讜专 住讚专 讛谞讬拽讜专 讘砖诐 讘"讛注 讜讗讞"讻 诪注讘讬专 讘砖专 讛诪转谞讬讬诐 砖拽讜专讬谉 诇讜谞讘讬"诇 讜讗讬谞讜 专讗讜讬 讗诇讗 诇爪诇讬 讗讬谉 专"诇 砖讬讛讗 讗住讜专 讗诇讗 砖讻讱 讗讜讻诇讬谉 讗讜转讜 讘爪诇讬 讻讬 注讬拽专 讟注诪讜 讘讻讱 讜诇讗 讻诪讜 砖讻转' 专"讬 讜讝"诇 砖诪注转讬 诪驻谞讬 砖驻谞讬讜 讞诇拽讬' 讜讗讬谉 讛诪诇讞 谞讻谞住 讘转讜讻讜 讻"讻 讜诇驻讬讻讱 诇讗 谞讛讙讜 诇讘砖诇讜 讘拽讚讬专讛 讜诇讗 讚讬讬拽 诇谉 砖讛专讬 讻诪讛 讞转讬讻讜转 讬砖 讞诇拽讬诐 诪诪谞讜 讜讘讚讘专讬 专讝"诇 诇讗 诪爪讬谞讜 住诪讱 诇讗住专讜 讗诇讗 砖讛讬讗 讞转讬讻讛 拽讟谞讛 讘驻谞讬 注爪诪讛 讜讗讝 爪专讬讱 诇讘讜讚拽讜 讜诇讙讜专专讜 诇诪讟讛 讜诪诇诪注诇讛 讜谞讛讙讜 诇讬讟讜诇 讗讜转' 讜诇讘讟诇 讘驻谞讬 注爪诪讛 注诐 讞转讬讻讜转 讗讞专讜转 讜诇讻转讞讬诇讛 讗住讜专 诇讘砖诇讜 诪驻谞讬 讛诪谞讛讙 讗讘诇 讗诐 诪诇讞讜 讜讘砖诇讜 注诐 讘砖专 诪讜转专 讜讻谉 注诪讗 讚讘专 注讻"诇 讜讛砖讬讙 注诇讬讜 诪讛专"讬 拽讗专"讜 砖讗讬谉 诇讱 诪谞讛讙 讟注讜转 讙讚讜诇 讜砖驻讬专 专讗讜讬 诇讘讟诇讜 讗驻讬' 讘诪拽讜诐 砖谞讛讙讜 讘讜 讗讬住讜专 讚讙讘讬 讛讗讬 诪讬诇转' 诇讬讻讗 诇诪讬诪专 砖讛讬讜 讬讜讚注讬诐 砖讛讜讗 诪讜转专 讜讗注"驻 讻谉 谞讛讙讜 讘讜 讗讬住讜专 诪砖讜诐 讻讬讜谉 讚讗讬谉 讘讜 讚专专讗 讚讗讬住讜专讗 诪讛 讞讜诪专讗 砖讬讬讱 讘讜 讜讻"讻 讘砖 诇拽讟 砖诪讜转专 诇讘砖诇讜 讘拽讚讬专讛 诇讻转讞讬诇讛 讜讻谉 讗谞讜 谞讜讛讙讬' 讜讻谉 讗谞讜 诪拽讜讘诇讬' 诪讗讘讜转讬' 讜专讘讜转讬' 讛专讗砖讜谞讬诐 砖讘爪专驻转 注"讻 讗讻谉 诪"讻 讘诇讬拽讜讟讬 讜讝"诇 讗讬谉 讗讜讻诇讬谉 讻诇讬讜' 讜诇讜谞讘讬"诇 讜讟讞讜诇 讻"讗 讘爪诇讬 专讜拽讞 讜诪讛专讬"讞 讜讻"讻 讛驻专谞' 注讻"诇 讬专讗' 诪讝讛 砖谞讛讙讜 讘讜 驻专讬砖讜' 讘注诇诪' 诇讗讬讝讛 讟注诐 讗注"驻 砖讬讚注讜 砖讛讜讗 诪讜转专 讜诪"讛 讻转' 诇讗讬住讜专 诪砖讜诐 讗诇 转讟讜砖 转讜专转 讗诪讱 注"讻 谞专讗讛 砖讗讬谉 诇讘讟诇 讘驻谞讬讛诐 讘诪拽讜诐 砖谞讛讙讜' 讘讜 讗讬住讜专:

